Garisan Kening Kanan Dan Kiri Tak Sama? Alamak Risau! Miliki Solekan Kening Yang Sempurna Dengan 5 Tip Ini!

Garisan kening kanan dan kiri tak sama? Ah risau! Ini bukan perkara biasa yang anda boleh ambil ringan ya! Bukan sahaja orang akan labelkan anda tidak pandai bersolek, tetapi solekan anda akan tampak seperti kanvas putih untuk aktiviti melukis kanak-kanak. Malulah!

Jangan risau! Bawa bertenang. Untuk mendapatkan lukisan garisan kening yang sempurna bukan senang tetapi ia akan jadi lancar apabila anda tahu teknik yang betul untuk melakukannya! Jadi, team Hijabista akan kongsikan kepada anda teknik yang betul melukis kening yang kemas, rapi dan sempurna!

Langkah 1

Solekan yang kemas tidak akan dimiliki tanpa peralatan yang mencukupi. Oleh itu, pastikan anda memiliki peralatan yang lengkap seperti celak kening dan juga maskara kening. Gunakan ‘concealer’ cerah bagi anda yang tidak mahu untuk cukur kening untuk memastikan garisan kening lebih kemas dan tidak comot.

Langkah 2

Seterusnya, lukis bahagian bawah kening dengan dengan satu garisan lurus. Pastikan di bahagian hujung kening di lukis dengan jelas. Langkah ini bukan sahaja menjadikan mata anda tampak lebih seksi dan galak, tetapi ia juga menjadikan mata anda lebih kecil.

Langkah 3

Kemudian, lukis bahagian atas pula dengan satu garisan lurus dan lukis lekuk di bahagian hujung bagi membentuk kening yang sempurna.

Langkah 4

Ratakan warna kening dengan oles-kan maskara kening. Di nasihatkan agar anda menggunakan tona yang sedikit cerah bagi memastikan kening anda natural. Jangan menggunakan tona yang begitu terang kerana ia membuatkan solekan anda tampak berat dan terlalu beria!

Langkah 5

Langkah terakhir, kemaskan bawah kening dan penjuru kening dengan menggunakan concealer bagi menutup celaan solekan anda.

Mudah kan untuk memiliki solekan kening yang sempurna? Apa yang penting, anda harus tahu teknik yang betul dan usah berputus-asa untuk sellau mencuba dan terus mencuba menghasilkan solekan yang cantik, kemas, rapi dan sempurna!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Gadis Ini Pesan Nak Beli Produk Cantikkan Wajah Cari Di Drugstore, Jangan Percaya Yang Dijual Di Media Sosial

Tidak dinafikan pelbagai promosi produk yang dijual terutama di media sosial untuk menghilangkan masalah jerawat atau jeragat. Namun tidak dipastikan sejauh mana keberkesanannya. Takut pula jika salah beli akan menyebabkan kulit wajah yang memang bermasalah menjadi breakout lebih teruk. Seorang pengguna di laman sosial telah berkongsi tip untuk membeli barangan pencuci muka yang sebetulnya untuk hilangkan parut, jerawat dan juga jeragat.

Pesannya jika mahu beli produk untuk kecantikan wajah, carilah di drugstore bukan hanya percaya produk yang dijual instafamous di media sosial.


“Tak Perlu Gopoh Untuk Jadi Popular, Belajar Dari Bawah,” – Cara Amazé Mencipta Nama

Amar Madfie & Zeed Jamel merupakan sahabat baik yang saling melengkapi. Dengan ilmu fesyen penuh didada, masing-masing memiliki kelebihan sendiri dalam mengemudi jenama yang mereka sayangi ini. Saat bertandang ke butik mereka, setiap rekaan yang dipamerkan cukup memukau pandangan. Paling penulis kagumi adalah kekemasan setiap hasil yang dipertontonkan, walaupun ada rekaan yang ringkas tanpa sebarang perincian namun kekemasan jahitan dan struktur rekaan menjadikan sentuhan mereka eksklusif.

Mengakui bahawa permulaan bukanlah mudah Amar berkongsi, “Untuk tiga tahun pertama kami memulakan perniagaan ini suasananya tidak terlalu meriah namun tidaklah menyedihkan sebaliknya ia mendatar sahaja. Pelanggan tetap memang ada yang mendapatkan khidmat kami, namun cukup-cukup untuk menampung segala kos dan membayar pekerja. Hanya setelah kami muncul di Anugerah Juara Lagu pada tahun 2018 menerusi Ernie Zakri barulah ramai yang membuka mata terhadap jenama ini. Kesudian Ernie menggayakan pakaian kami untuk pentas akhir AJL membawa tuah kepada jenama ini. Kemudian kami mementaskan koleksi perkahwinan di pertunjukan fesyen The Wedding KL 2018 seterusnya Miss Universe Malaysia 2018 menggayakan rekaan kami di pentas dunia. Satu kenangan yang cukup manis dan membuka mata banyak pihak terhadap jenama ini.”

Tahun lalu Amazè menawan hati pencinta fesyen dengan rekaan Kurung Kemilau yang sangat elegan dan eksklusif. Siapa sangka baju kurung tradisi diangkat tinggi dengan sentuhan dan perincian kemewahan. Dapat penulis lihat Ketika itu, banyak juga jenama-jenama fesyen lain yang menghasilkan rekaan kurung seakan-akan konsep Kurung Kemilau yang direka oleh duo fesyen ini.

“Bagi kami dunia fesyen berputar dengan laju, dan kita tidak boleh lari dari menginspirasikan orang lain. Bahkan sebagai pereka kita pun mengambil inspirasi dengan memerhati apa yang berlaku di sekeliling, kita oleh terinspirasi dengan banyak perkara. Permulaan Kurung Kemilau sebenarnya bermula dari seorang pelanggan kami yang mahukan gaya klasik namun nampak mahal. Bermula dari rekaan itu ramai pula mahukan gaya yang sama. Jadi kami memasukkan rekaan ini sebagai salah satu rekaan dalam koleksi ready-to-wed kami. Menggunakan konsep pra-tempahan untuk memudahkan pelanggan memilih saiz yang sesuai. Selesai baju dijahit kami akan pos busana tersebut kepada mereka,” ujar Zeed panjang.

Setiap pereka pasti memiliki idola dan orang yang mereka hormati di dalam bidang fesyen. Bagi duo ini, mereka cukup menggemari estetik jenama Valentino, Schiaparelli dan untuk industri fesyen lokal, mereka cukup mengagumi duo Rizman Ruzaini.

“Kami mengagumi jenama Rizman Ruzaini yang diasaskan oleh Rizman Nordin dan Wan Ruzaini Jamil. Bagaimana kedua-dua mereka membina jenama tersebut sehingga berjaya meletakkan mereka antara pereka fesyen tersohor di Malaysia banyak memberikan inspirasi kepada kami untuk menjadi berjaya seperti mereka. Kalau nak tahu Rizman dan Ruzaini merupakan senior kami. Kami semua merupakan produk kelahiran jurusan fesyen dari Universiti Teknologi MARA. Paling kami tersentuh adalah, senior kami ini banyak memberikan nasihat kepada kami bagaimana untuk berjaya di dalam industri, biarpun kami berada dalam arena yang sama, mereka langsung tidak rasa tergugat sebaliknya mahu melihat kami berjaya. Kalau nak tahu, mereka turut mencadangkan kepada pelanggan mereka untuk turut cuba mendapatkan khidmat kami juga. Sebagai ‘adik’ di dalam industri ini kami bangga kerana memiliki senior yang sangat membantu,” kongsi Amar dan Zeed bila ditanyakan perihal ini.

Kini dengan kekuatan sebanyak lima orang pekerja di bengkel fesyen mereka, Amar dan Zeed mahu terus mencipta nama dan berjaya. Menurut mereka, bukan sekadar mahu popular namun mahu berjaya dalam perniagaan dengan cemerlang. Populariti semata-mata tidak menjamin jika perniagaan tidak diurus dan tidak berjalan dengan baik.

Sedikit nasihat dari dua insan kreatif ini kepada mereka yang mahu menjadi pereka fesyen, “Amazè bermula dari bawah. Kami tidak tergopoh gapah mahu memiliki jenama sendiri sebaliknya kami bekerja di bawah naungan orang lain dahulu. Belajar bagaimana selok belok dunia fesyen dan perniagaan sangat elok untuk menyiapkan diri sebelum mahu membina empayar. Pengalaman sangat penting agar kerana ia mampu menjadi panduan. Sebagai seorang pereka fesyen pula, kita harus tahu apa forte dalam rekaan kita. Jangan mudah terikut-ikut dengan gaya orang lain. Tidak dinafikan populariti juga penting, oleh itu gunakan platform media sosial dengan baik.”

Sebelum melabuhkan tirai perbualan kami, tidak sah jika berbicara bersama kedua-dua personaliti ini tanpa bertanya khabar pasca Covid-19 yang melanda dunia. Boleh dikatakan banyak perniagaan terjejas dan industri fesyen antara salah satu yang menerima impak besar. Berkongsi sedikit cabaran yang dihadapi, mereka meluah rasa, “Sewaktu Perintah Kawalan Pergerakan (PKP) dikuatkuasakan oleh kerajaan, bisnes kami memang terkesan. Hanya apabila kawalan ditukar menjadi Perintah Kawalan Pergerakan Bersyarat (PKPB) barulah kami mula beroperasi. Agak mencabar kerana semua tempahan yang kami terima tidak melalui proses fitting bagi mematuhi SOP yang ditetapkan oleh kerajaan. Kemudian barulah kami perlahan-lahan menerima tempahan untuk busana pernikahan dan perkahwinan. Sekarang ini Alhamdullilah, bisnes mula kembali rancak seperti sebelum ini.”


Pegawai Veterinar Ini Kongsi Beberapa Petua Jika Mahu Tinggalkan Kucing Ketika Pulang Beraya

Hari Raya Aidilfitri semakin hampir dan seperti musim perayaan lain di negara kita, sudah menjadi kebiasaan bagi rakyat Malaysia untuk mengambil kesempatan pulang ke kampung halaman untuk beraya.

Walau bagaimanapun, bagi mereka yang mempunyai haiwan peliharaan yang comel, ini mungkin menjadi satu cabaran kerana pergi balik kampung bermakna meninggalkan mereka tanpa pengawasan di rumah dan membawa mereka bersama dalam perjalanan jalan raya adalah kebanyakan masa di luar persoalan.

Nah, jika anda mempunyai kucing peliharaan dan akan pulang ke kampung halaman pada Hari Raya ini, jangan risau baru-baru ini, seorang pegawai veterinar Malaysia telah berkongsi beberapa petua untuk meninggalkan si bulus anda di rumah.

Seperti yang dikongsi oleh Universiti Putra Malaysia (UPM) di Instagram, Dr Nor-Alimah binti Rahman, pegawai veterinar di fakulti perubatan veterinar universiti itu berkongsi bahawa pertama sekali, anda perlu menyediakan keperluan asas yang mencukupi untuk kucing anda.

Ini termasuk air bersih, makanan haiwan peliharaan dan kotak sampah yang mencukupi untuk mereka. Dia kemudian menambah bahawa untuk makanan dan air, pemilik haiwan peliharaan perlu mengukur berapa banyak kucing makan sepanjang hari dan memberikan mereka jumlah itu didarabkan dengan bilangan hari.

Tambah Dr Nor-Alimah, pemilik haiwan peliharaan perlu melabur dalam bekas makanan dan air yang boleh dibuka secara automatik. Bagi kotak sampah atau tempat yang ditetapkan untuk kucing “berniaga”, pegawai veterinar UPM menegaskan bahawa untuk seekor kucing, anda perlu menyediakan dua kotak sampah.

Bagi pemilik haiwan peliharaan yang mempunyai dua kucing, anda perlu menyediakan tiga kotak sampah, dan sebagainya. Selain itu, jumlah pasir juga mestilah mencukupi, sekurang-kurangnya 3cm hingga 5cm tebal supaya ia dapat menyerap sampah dengan berkesan.

Pada penghujung video, Dr Nor-Alimah menasihatkan pemilik haiwan peliharaan yang akan pulang ke kampung halaman mereka dan tidak boleh membawa haiwan peliharaan mereka untuk menghantar mereka sementara ke organisasi kebajikan haiwan berhampiran rumah mereka. Dia menegaskan,

“Bagi mereka yang akan pulang ke kampung dan tidak tahu apa yang perlu dilakukan dengan haiwan peliharaan mereka, jika anda tidak boleh membawanya bersama, mungkin hantar mereka ke pertubuhan kebajikan haiwan berhampiran anda.

“Terdapat berpuluh-puluh organisasi yang boleh anda hubungi, atau anda juga boleh meletakkan di media sosial untuk bertanya sama ada ada sesiapa yang mahu menjadi ‘ibu bapa angkat’ untuk kucing.”

Anda boleh menonton keseluruhan video di sini:


Perbaiki Solat & Belajar Mengaji Antara Persiapan Diri Eyra Hazali Sebelum Ambil Keputusan Berhijab

Hidayah Allah itu datang tanpa diduga dan tidak mengenal sesiapa. Jika Dia telah perkenan untuk memberi hidayahNya, tidak mustahil sesiapa sahaja berhak menerima. Bagi selebriti Eyra Hazali, 22 tahun, keputusannya untuk berhijab memang cukup drastik. Sebaik usai solat Subuh, pelakon drama Mr Grey ini terus sahaja ambil keputusan untuk berhijab.

Namun sebenarnya niat untuk berhijab itu sebenarnya sudah lama, cuma dipendamkan sahaja keinginan. Ini kerana dia tidak begitu yakin dengan diri sendiri apabila berhijab nanti.

Walaupun tahu memang wajib bagi setiap wanita itu menutup aurat, tetapi Eyra telah membuat persiapan selama setahun sebelum benar-benar ikhlas untuk berhijab.

Perbaiki Solat & Belajar Mengaji

“Niatnya memang dah lama untuk berhijab tetapi iman kita ini turun naik. Masa itu banyak fikir pasal duniawi. Saya ambil masa setahun buat persiapan sebelum ambil keputusan berhijab. Dalam masa setahun itu saya perbaiki solat, belajar mengaji dan pastikan dir betul-betul bersedia barulah terus berhijab.

“Hidayah itu betul-betul datang pada Eyra pada tahun lalu bila Eyra tengah shooting drama Mr Grey. Sebelum itu bertangguh dan lama-lama dibiarkan rasa bersalah pula menguasai diri. Waktu itu baru Eyra rasa itu adalah petanda untuk Eyra ‘move’  kepada satu fasa yang lebih baik,” ungkap Eyra memulakan perbualan tengah hari itu.

Menurut Eyra sebaik mengambil keputusan untuk berhijab itu, dia amat beruntung kerana keluarga turut memberi sokongan penuh.

“Pada mulanya mereka memang macam susah nak terima, tetapi lama kelamaan bila lihat Eyra serius berhijab, barulah mereka yakin dengan keputusan yang diambil. Dalam hal ini abang Eyra paling gembira. Keluarga bukan tak suka tetapi mereka tahu Eyra macam mana.

“Ditambah dengan trend kini di mana ada artis yang buka hijab dan pakai hijab semula. Mereka takut Eyra jadi macam tu. Tapi lama kelamaan bila mereka lihat Eyra serius berhijab, barulah mereka rasa yakin dengan keputusan yang Eyra ambil,” tambahnya yang tidak kisah apa orang kata mengenai dirinya.

“Eyra tahu kalau ada selebriti berhijab pasti kita akan dengar caka-cakap netizen yang akan kata nanti akan kelua produk tudung baru, telekung atau apa-apa sahaja produk yang berkaitan soal membabitkan agama.

“Tapi bagi Eyra kalau orang lain cerita buruk pasal Eyra memang Eyra tak akan ambil tahu. Mereka tak tahu apa Eyra lalui dan Eyra juga tak tahu apa yang mereka lalui. Apa yang penting keputusan berhijab itu memang dari hati sendiri,” ceritanya yang tidak pernah terfikir untuk malas berhijab.

Tak Pernah Rasa Malas Berhijab

“Alhamdulillah rasa malas itu tidak ada, tapi kalau malas bersyampu rambut itu memang ada. Ini kerana hari-hari Eyra berhijab sampai ada satu hari Eyra cakap dah lama tak tengok diri sendiri tak pakai tudung. Biasanya lepas balik ke rumah, terus cuci muka kemudian masuk tidur.

“Bagi Eyra untuk yang pertama kali berhijab memang rasa susah sedikit. Seperti yang Eyra cakap, Eyra ambil masa setahun untuk persiapkan diri berhijab. Eyra pastikan diri Eyra ada persediaan secukupnya (bab jaga solat dan mengaji) sebelum ambil keputusan untuk berhijab.

“Cuma keputusan itu agak drastik. Kalau orang lain tunggu minggu depan, tetapi Eyra lepas solat Subuh terus sahaja nak pakai tudung,” jelas Eyra yang memberitahu caranya untuk kekal istiqamah adalah percaya pada diri sendiri, percaya pada Allah dan insya-Allah hidayah itu akan terus kekal dalam diri.

Sebagai insan yang baru berhijab, Eura juga turut menjadikan Mizz Nina, Heliza Helmi dan Aisyah Hijanah sebagai ikon. Menurutnya kerana pendekatan cara dakwah mereka apa berbeza. Sangat cool, tidak memaksa dan sentiasa memberi motivasi yang baik dan berguna kepada follower mereka di laman sosial.


Pengacara Popular Dayah Bakar Pilih Keberkatan Hari Jumaat & Busana Putih Sempena Majlis Pernikahannya. Tahniah!

Pengacara popular yang terkenal dengan kepetahannya bercakap akhirnya selamat sudah menjadi isteri kepada pasangannya, Kapten Muhammad Hanif Hamidi 9.38 pagi ini di kediamannya di Ampang, Kuala Lumpur. Hanya sekali lafaz, pasangan yang bertunang hujung tahun lalu selamat diijab kabulkan sebagai pasangan suami isteri. Dayah dan pasangannya yang memilih hari Jumaat tampil sedondon mengenakan busana putih sempena majlis pernikahan yang cukup sederhana tetapi meriah di kelilingi teman-teman rapat.

Antara teman selebriti yang turut hadir menyaksikan majlis pernikahan Dayah Bakar yang menggunakan hashtag #dayah ini adalah Elfira Loy, Heliza Helmi dan beberapa orang lagi rakan pengacara ini.

Dayah atau nama penuhnya Nur Hidayah Datuk Abu Bakar kelihatannya cukup anggun menyarung dress kahwin rekaan dari Azura Couture. Pasangannya juga turut menyarung persalinan lengkap baju Melayu dari pereka yang sama.

Beberapa hari sebelum majlis ijab kabul ini, Dayah telah mencipta sebuah lagu khas buat suaminya berjudul Imamku.

Lagu yang dimuatkan di laman youtube turut menarik perhatian follower hingga mencecah 40 ribu view dalam masa tiga hari.

Menyorot kisah percintaan pasangan ini sebenarnya cukup unik. Keduanya juga adalah merupakan rakan sekolah daripada tingkatan satu hinggalah ke tingkatan tiga. Malah pernah tinggal di taman yang sama dan merupakan kawan ketika kecil.

Menurut Dayah, ketika kecil-kecil dulu dia memang tahu suaminya itu suka padanya. Tetapi ketika itu Dayah tidak rasa apa-apa kerana menganggap ia perkara lucu.

Dan selepas tidak bersekolah sama, keduanya membawa haluan masing-masing. Tetapi masih ambil tahu diri masing-masing kerana adanya media sosial.

Menurut Dayah memang mereka ada berkawan tetapi tidak pernah terfikir lebih dari itu. Namun benar kata orang urusan jodoh itu terletak di tangan Allah.

Suaminya itu kemudiannya mengajak Dayah berjumpa hujung tahun lalu sebagai kawan. Namun akhirnya Dayah akur Kapten Hanif memang sudah ditakdirkan untuk menjadi Imamnya. Seorang lelaki yang bukan sahaja menjadi Imam tetapi memberi bimbingan di dunia dan akhirat dalam meniti ranjau perkahwinan.

Majlis resepsi pihak perempuan bakal diadakan di Cornerstone (IPC) Wisma Selangor Dredging pada Ahad ini, manakala majlis resepsi pihak lelaki akan berlangsung pada 7 Julai ini di Kuala Pilah, Negeri Sembilan.

Hijabista mengucapkan selamat pengantin baru dan semoga hubungan baru dibina ini kekal hingga ke jannah.


Hana Ismail Akui Terpikat Dengan Keperibadian Da’i Syed Yang Lemah Lembut

Tertarik dengan keperibadiannya yang lebut, itulah menjadi pilihan pengacara TV Al-Hijrah, Hana Ismail kepada bakal suaminya, Da’i Syed. Mereka yang telah melangsungkan pertunangan pada baru-baru ini mendapat perhatian ramai.

Tambahan lagi, pendakwah bebas dan pengacara TV itu tidak lama lagi bakal melangsungkan pernikahan mereka dalam temph yang terdekat. Bagaimanapun, tarikh pernikahan rasmi tidak lagi di dedahkan.

Memetik di Astro Awani, Hana Ismail menjelaskan dia terpikat dengan keperibadian yang di miliki oleh pendakwah bebas, Da’i Syed. Katanya, dia memiliki pengetahuan dalam Islam yang membuatkan dia menerima lamaran tersebut.

“Meskipun perkenalan kami singkat, Alhamdulillah segalanya berjalan baik atas izin Allah SWT. Keperibadian Syed yang lembut dalam tuturnya dan memiliki pengetahuan dalam bidang agama Islam membuatkan saya menerima lamarannya,

“Dalam masa sama, Syed sangat takzim dan memuliakan ulama juga sering menghadiri majlis ilmu dan jalan kami serupa. Paling utama saya jatuh hati dengan cara dia menjaga dan menggembirakan ibunya,” katanya.

Hana juga berkongsi tentang pengisian sesi taaruf yang diadakan pada Oktober lalu dimana dia membuat solat istikharah untuk memintak petunjuk daripada Allah SWT.

“Sesi berlangsung dalam satu jam. Selepas itu saya membuat solat Istikharah memohon petunjuk Allah sebelum membuat keputusan menerima lamaran. Begitu juga dengan Syed yang menunaikan solat Istikharah sebelum kami melangkah ke fasa seterusnya,

“Saya mohon doa terbaik dari semua agar majlis pernikahan kami nanti berjalan lancar dan penuh barakah. Insya-Allah saya akan uar-uarkan nanti. Doakan kami.” ujarnya.

Bagaimanapun, Hana Ismail enggan mengeluarkan apa-apa maklumat berkenaan tarikh pernikahan. Dia mengharapkan untuk orang ramai mendoakan agar dipermudahkan urusan mereka kelak.

Sumber: Astro Awani


Ikuti 8 Menu Diet Yang Sedap Ini Untuk Ramping & Cantik Kulit Wajah Daripada Cik Oya

Kebanyakan gadis mesti mahukan badan dan kulit wajah yang cantik. Pasti seronok jika berjaya mendapatkan kedua-dua ini bukan? Untuk mendapatkannya, anda perlu berusaha dan salah satunya cara anda boleh mengikut tips diet yang dikongsikan oleh Norafiza Mahmud ini.

Bermula saat ini, hijabi semua bolehlah mengikuti tips menu sihat yang dikongsi ini. Dietnya sangat menarik dan lazat. Pasti tidak sukar untuk mengikutnya!


Skrub Kunyit + Madu, Tak Perlu Pakai Lipstik 24 Jam Semata Mahu Bibir Nampak Merah Mekar

Bibir gelap boleh membuatkan kulit wajah nampak kusam dan tidak berseri. Maka sebab itulah ramai wanita sangat bergantung pada pemakaian lipstik. Apabila terlalu kerap memakai lipstik, bibir akan nampak lebam dan gelap akibat bahan kimia yang tinggi dalam sebatang lipstik.

Kebanyakan wanita mengalami bibir hitam akibat dari pemakaian lipstik yang berlebihan. Ramai wanita menggunakan lipstik untuk membuatkan bibir mereka tampak merah dan cerah. Hakikatnya mana mungkin kita perlu memakai 24 jam lipstik semata-mata mahukan bibir yang kelihatan merah mekar bak delima merekah.

Nah! Ini petua mudah perkongsian dari Afieyzea Aleeschaylee yang bahannya pasti ada di rumah. Ia boleh membuatkan bibir kita jadi lembut dan pinkish delima. Bibir kita pun hendak sihat juga bukan!

*Lip skrub ini sesuai untuk mereka yang ada masalah bibir pecah, kering dan hitam (perokok).

*Jika ada lebih, boleh simpan dalam peti sejuk.

*Jangan kerap menjilat bibir kerana ia akan membuatkan bibir bertambah kering

*Banyakkan minum air putih, bukan saja baik untuk bibir tapi baik untuk kulit.


Lemak Di Bahagian Perut Dan Paha Susah Nak Hilang, Senaman ‘Jumping Jack’ Boleh Atasinya

Senaman ‘Jumping jack’ adalah salah satu jenis senaman yang amat mudah dilakukan namun begitu berkesan untuk menurunkan berat badan dan membina otot.

Gerakannya yang sederhana dan ringkas seperti melompat sambil membuka tangan dan kaki memfokuskan kepada pembakaran kalori di bahagian perut, lengan dan kaki. Bukan itu sahaja malah, senaman ini mampu untuk menguatkan kesihatan jantung, paru-paru serta otot badan dalam satu masa yang sama.

Senaman ‘jumping jack’ yang juga dikenali sebagai ‘star jump’ ini juga boleh dilakukan dimana-mana sahaja termasuklah di dalam rumah serta di kawasan pejabat! Jadi, tidak ada alasan untuk anda tidak bersenam!

Antara kelebihan ‘jumping jack’ yang perlu anda tahu adalah:

Senaman ‘jumping jack’ ini membantu untuk membakar kalori yang tinggi.Memberi tahap bebanan yang tinggi pada bahagian perut dan paha terutamanya (kawasan lemak degil), senaman ini antara pilihan utama yang wajib dilakukan untuk mereka yang mengalami masalah berat badan. Lakukan sebanyak 3 set setiap hari. Pastikan setiap set merangkumi 50 kali pengulangan untuk hasil yang menarik!

2. Menjaga kesihatan jantung

Senaman ini dikenali sebagai salah latihan kardio aerobik. Maksudnya, apabila anda melakukan senaman ini, penggunaan oksigen yang maksimum amat diperlukan untuk memberi tenaga dan menguatkan otot-otot jantung. ‘Jumping jack’ juga membuatkan otot jantung bekerja keras untuk mengepam darah yang mengandungi karbon dioksida dari sel. Ini secara tidak langsung memberi kebaikan kepada kesihatan jantung dan paru-paru.

3. Senaman olahraga yang baik untuk tubuh badan

Tahukah anda, pergerakan seperti melompat, menghayunkan kedua tangan ke atas dan mendarat ke lantai mampu untuk memperkuatkan otot-otot tubuh seperti biceps, triceps, glutes, adductors, paha belakang, betis, paha hadapan, otot di bahagian dada dan lain-lain? Oleh kerana itu, senaman ‘jumping jack’ ini antara senaman olahraga yang sangat bagus kerana kandungan intensitinya yang tinggi.

4. Meningkatkan Fleksibiliti

Bagi anda yang baru sahaja ingin memulakan senaman ini, usah lakukan dengan kadar pengulangan yang tinggi. Lakukan dengan pengulangan yang sedikit dahulu seperti 20 kali lompatan. Jika anda melakukannya dengan kerap, ia boleh meningkat tahap fleksibiti tubuh badan. Antara kebaikan yang dapat diperolehi apabila tubuh badan fleksibel ialah, ia boleh mengurangkan kadar peratusan kecederaan pada otot dan sendi semasa melakukan aktiviti senaman. Selain itu juga, ia dapat mengurangkan kandungan asid latrik dalam badan.

5. Meningkatkan stamina

Pergerakan melompat dengan kerap secara tidak langsung dapat meningkat stamina badan. Tahap bebanan yang diperlukan saat melompat dan mendarat menjadikan otot-otot lebih kuat dan juga memperkuatkan aspek stabiliti badan. Apa yang penting, anda harus menambahkan jumlah set setiap kali anda melakukan senaman ‘jumping jack’ ini supaya tubuh badan dapat menerima kebaikan dari senaman ini.


Majlis Tunang Paling Sempoi! Hijabi Ini Cetus Inspirasi, Tiada Pelamin Gah Hanya Makan-Makan Di Restoran

Umum sedia maklum, sebelum melangkah ke fasa alam rumah tangga, selalunya akan diadakan satu majlis merisik dan betunang.

Ini bertujuan untuk memberi ruang kepada kedua-dua belah pihak untuk berkenalan antara satu sama lain sekaligus berbincang soal persiapan majlis perkahwinan seperti tarikh majlis akad nikah, majlis resepsi, nilai belanja hantaran dan majlis bertandang sebelah mempelai lelaki.

Kebanyakkan wanita zaman ini mendambakan majlis pertunangan yang gilang gemilang dan gah dengan pelamin untuk menyarung cincin dengan berbusana mewah serta solekan yang selayaknya untuk meraikan hari bahagia itu, namun tidak bagi hijabi yang seorang ini.

My small & intimate hari bertunang attended by our immediate family (& my aunt & her husband to moderate the tunang thingy) @ Serai KL East Mall, 12/6/2022.

Baru-baru ini tular kisah pertunangan seorang hijabi yang dilakukan dengan begitu ‘sempoi’ dan bersederhana di sebuah restoran, hingga berjaya membuka mata ramai pihak.

Lebih menarik lagi, majlis pertunangan hijabi ini hanya dihadiri oleh dua buah keluarga dan seorang pakcik dan makcik belah perempuan sebagai pelengkap majlis pertunangan itu.

“Majlis bertunang yang dihadiri oleh keluarga saya dan keluarga suami je. Suka gila hari tunang macam ni, rasa macam pergi shopping je.”

“Rumah tak payah kemas. Makan orang masak dan hidang. Tinggal order je nak apa.

“Kalau malas dan tak nak spend banyak untuk bertunang, saya rekomen dapatkan private room di Restoran Serai KL East Mall, Kuala Lumpur ni,” jelas hijabi ini menerusi rantaian ciapan miliknya ketika berkongsikan pengalaman bertunang di restoran kepada umum.

Malah, majlis tunang yang serba sederhana ini hanya menelan belanja yang cukup berbaloi dan boleh dikategorikan sebagai murah jika dibandingkan dengan kos yang perlu dikeluarkan bagi melaksanakan majlis pertunangan di rumah dengan pelamin yang gah berserta dulang-dulang hantaran mewah.

“Kos perbelanjaan bagi majlis pertunangan saya amat berbaloi dengan makanan yang sedap dan mewah serta suasana yang mendamaikan!

“Ia hanya menelan kos sebanyak RM1282.40 sahaja untuk 12 orang dewasa dan 3 orang kanak-kanak,” dedahnya.

Hijabista sempat meninjau ke ruangan komen pada hantaran berkenaan dan mendapati rata-rata wargamaya meluahkah rasa kagum terhadap cara wanita ini melaksanakan majlis pertunangan serba ringkas.

Selain ia dilihat amat bermanfaat kerana bakal menjimatkan kos dan wang yang lebih layak digunakan ketika majlis pernikahan dan persandingan kelak.

Untuk rekod, hijabi ini hanya menerima sebentuk cincin pada hari pertunangan tersebut yang menjadi tanda pengikat sebelum menuju ke fasa halal sebagai pasangan suami isteri.


Alami Masalah Kitaran Haid, Hijabi Bimbang Tidak Boleh Puasa. Amalkan Doa Ikhtiar Menangguh & menghentikan Sementara Haid.

Bulan puasa penuh dengan keberkatan dan digandakan pahala. Semua umat Islam berebut-rebut untuk mengejar peluang mendapat syafaat di bulan mulia ini.

Namun perkara ini menjadi satu kekhuatiran pada golongan wanita harapan tinggi untuk puasa penuh. Tetapi, agak mustahil kerana wanita normal akan alami pusingan haid setiap bulan dan ini menyebabkan ada yang kecewa kerana tak dapat berpuasa penuh.

Mungkin ada yang terfikir untuk ambil ubat penahan haid bagi mendapatkan puasa penuh dan melakukan ibadah berterusan sepanjang bulan yang mulia ini.

Persoalannya apakah hukumnya mengambil ubat menahan haid. Ulama berbeza pendapat tentang hukum memakan ubat untuk menahan haid dari keluar sama ada ubat itu berbentuk pil atau cecair.

Di antara Ulama silam yang berpandangan harus mengambil ubat penahan haid adalah Imam Ahmad Bin Hanbal. Imam Ibnu Qudamah meriwayat di dalam almughni:-

“Tidak mengapa seorang wanita minum ubat untuk memberhentikan haidnya sekiranya ubat tersebut dikenali (tidak membawa kesan negatif).”

Antara Ulama semasa yang berfatwa harus mengambil ubat penahan haid adalah imam Yusuf al Qaradhawi dan Syeikh Wahbah az zuhaili.

Imam al Qaradhawi menyebutkan fatwanya berkaitan keharusan mengambil ubat penahan haid di dalam bukunya Feqhu siyam. Imam Qaradhawi juga menyebutkan bahawa ulama semasa yang lain juga membenarkan pengambilan ubat penahan haid.

Kata Dr Syeikh Wahbah az zuhaili:

“Perempuan ini dan seumpamanya boleh melakukan perkara (ambil pil penahan haid) ini pada Ramadan dan pada haji tetapi tidak dipaksa dan tidak mesti”

Ayat dan doa di bawah ini bertujuan untuk menangguh dan menghentikan sementara pusingan haid kaum wanita. Ia boleh digunakan sebagai suatu ikhtiar untuk mengatasi penyakit reproduktif wanita dan bagi kelancaran mengerjakan ibadah Ramadan mahupun ibadah haji dan umrah.

Sekiranya memang waktu sepatutnya ‘keuzuran’ atau didatangi haid dan ingin melakukan sesuatu ibadah atau berlaku sesuatu yang tidak dapat dielakkan seperti perubahan jadual perjalanan dan flight semasa hendak menunaikan ibadah Haji dan umrah maka bolehlah diikhtiarkan membaca dan mengamalkan doa berikut:

Doa dan ikhtiar bagi menangguh dan menghentikan sementara haid wanita.

Baca ayat-ayat berikut setiap satunya sekali:

1. Ayat pertama, surah Al-Masad (Al-Lahab) :

2. Baca dari ayat 38, Surah Yaasin :

3. Baca sebahagian dari ayat 44, Surah Hud :

4. Baca sekali Surah Al-Ikhlas : Ayat 1 – 4

5)  Baca Selawat Nabi :

Doa penahan dan ayat-ayat di atas boleh juga digunakan untuk menahan darah akibat luka/ kemalangan, tumpah darah yang tiada henti, cirit-birit, muntah-muntah dan sebagainya.

Doa dan ayat-ayat di atas boleh dibaca ketika:

1. Apabila selesai membaca ayat 1, 2 dan 3, tekankan lidah ke lelangit, tarik nafas dan tahan selama 5 saat sambil berdoa (mohon dihentikan sementara haid sehingga selesai ibadah haji / umrah) lalu dihembuskan ke dalam air.

2. Diteruskan membaca surah Al-Ikhlas dan ketika berhenti pada setiap hujung ayat hendaklah disebutkan niatnya dalam hati di situ; contohnya, “Ya Allah! Berhentikanlah darah ini.” Lalu ditiupkan ke dalam air.

3. Diakhiri dengan membaca Selawat Nabi lalu dihembuskan ke dalam air kemudian dibuat minum. Insya’Allah mujarab.

4. Boleh juga ditiupkan dan sapu sebanyak tiga kali pada bahagian ari-ari atau peranakan iaitu di bahagian atas dan bawah perut.

5. Bermohonlah dengan sepenuh keikhlasan hati dan bersungguh-sungguh kerana segala yang berlaku adalah dengan izin Allah سبحانه وتعالى. Sekiranya Allah سبحانه وتعالى mengizinkan, maka kitaran haidnya akan tertangguh sehingga ke suatu masa yang dikehendaki.

Apabila telah selesai sesuatu ibadah dan tempohnya. Bagi membuka dan untuk mengembalikannya kepada kitaran haidyang normal semula, maka bacalah doa Rasulullah s.a.w sepertimana terdapat dalam Surah Al-Isra’ berikut:

Allahus Somad! Bermohonlah dengan sepenuh keyakinan dan keikhlasan hati kepada Allah سبحانه وتعالى. Kita hanya berusaha sedaya upaya dan bertawakal, sekiranya diamalkan dengan keyakinan yang tinggi, Insya’Allah, ianya akan mujarab.

Wallahu A’lam Bish Shawab, Hanya Allah Maha Mengetahui apa yang benar.

SUMBER: DR ZUBAIDI AHMED/SHAFIQOLBU


Ada Masalah Kulit Terus Jumpa Pakar, Jangan Guna Produk Sembarangan! – Ernie Zakri

Jika kita lihat, golongan selebriti, pempengaruh mahupun public figure. Mereka sentiasa menatarias wajah untuk tampil elegan dan menawan dikhalayak ramai. Namun, pernahkah hijabi terfikir adakah mereka ini tidak pernah mempunyai masalah kulit? Bagaimana golongan ini mengekalkan kulit wajah yang sihat dan sentiasa cantik?

Hijabista sempat menemubual penyanyi yang mempunyai vokal serta kelunakkan suara yang tidak perlu dipertikaikan lagi iaitu Ernie Zakri dan bertanyakan tentang beberapa perkara berhubung kecantikan kulit wajah dan ini respon yang dikongsikan Ernie khas buat pembaca dan peminatnya di Hijabista!

Secara semulajadinya, saya tidak pernah menghadapi masalah kulit yang serius, kulit saya adalah jenis normal. Tetapi kadangkala ada juga naik jerawat satu dua dan itu adalah perkara biasa bagi kulit normal.

Tapi semasa saya mengandungkan anak saya yang pertama, Nur Khawla Soleha dahulu saya mempunyai masalah kulit ketika saya mengandung. Perasaan pertama kali berdepan dengan masalah kulit yang agak kronik ketika itu, sudah tentu membuatkan saya terus down. Tetapi saya bersyukur kerana ada support system yang baik iaitu suami saya ketika itu.

Sebab ketika hamil, kita tidak boleh mengambil ubat-ubatan untuk merawat kukit wajah, kita juga tak boleh apply krim sebarangan pada wajah kita. Jadi nak tak nak saya tetap kena jalani fasa itu dan saya faham perasaan mereka yang mempunyai masalah kulit dan mempunyai keinginan untuk memulihkan kulit wajah meraka.

“Macam saya alami masalah kulit kerana hormon, jadi masalah itu hilang sebaik sahaja saya selamat melahirkan dan hormon pun mulai stabil.

“Tapi bagi mereka yang sememangnya menghadapi masalah kulit, saya cadangkan agar mereka bertemu dan mencari penyelesaian bersama pakar kulit, kerana itu yang saya lakukan sekiranya saya hadapi masalah kulit, saya sendiri akan merujuk kepada orang yang lebih pakar.

Perkara yang paling penting adalah, jangan dengar cakap orang. Kerana mereka tidak tahu apa sebenarnya masalah kukit yang kita hadapi dan berpunca daripada apa.

“Jadi, bila kita dah berjumpa especially keluarga atau kawan-kawan kita selalunya mereka suggest, kau pakai itu elok, kau pakai ini elok untuk selesaikan masalah kulit yang kita hadapi. Jangan dengar atau terpengaruh ya!

“Kita kena pergi kepada yang pakar, minta nasihat mereka dan mungkin pakar lebih sesuai untuk membantu kita. Itu lebih baik, kerana kadang-kadang bila kita cuba pakai produk yang dicadangkan dengan sembrono sahaja, kita akan merisikokan keadaan kulit muka kita dan keadaan akan menjadi lebih teruk,” jelas Ernie.

Sekadar Info, Ernie berkata demikian ketika ditemui dalam sebuah majlis pelancaran jenama susu terkemuka Marigold HL di Malaysia dan Ernie telah diangkat sebagai duta bagi jenama produk berkenaan pada 25 Mei lalu.

Lebih menarik lagi, Ernie turut diberi peluang menyanyikan lagu bagi tujuan mempromosi produk berkenaan dan Ernie juga bakal melakukan tour bagi mempromosikan kebaikan susu Marigold HL.


Wanita Ini Hilang Berat Badan 47 KG Tanpa Diet Ekstrem, Suntikan Atau Pil. HANYA Amal 3 Cara Paling Mudah

Siapa sangka dulu berat badannya mencecah 102 kg dan kini mendapat berat badan ideal, 55 kg. Hampir separuh dari berat badannya hilang dan menurutnya bukan senang untuk mendapatkan berat yang ideal. Disiplin cukup penting dan paling utama kena berusaha bersungguh-sungguh untuk memastikan dapat apa yang dihajati.

Perkongsian di laman facebook ini sudah hampir setahun dan sepanjang tempoh dia tetap ‘maintain’ dengan berat badan mencecah 55 kg. Menurutnya tanpa ubat kurus, tetap ambil nasi dan juga exercise serta pengambilan suplemen yang bagus.

Mulakan dgn Niat…Displin..Usaha…inshaaAllah dpt yg terbaik… Diet kalori tetap ambil nasi. No ubat kurus, only take a good suplement & exersice.

82kg ( nov 16) – 79.5 ( nov 16) – 77.5kg. ( dec 16) – 75kg (17dec) – 73 (1.1.17) – 72kg (4.1.17) – 70.1kg (8.1.16) – 69.7 (15.1.17) – 68.1kg (22.1.17) – 66.4kg (1.2.17) – 65.8kg (8.2.17) – 65.5kg (15.2.17) – 63.4 (3.3.27) – 60.7 (28.3.17)

(Sharing)

Nak turunkan berat badan ni, first youu kena jaga pemakanan sebenarnya.. Then fizikal dengan mental you kena kuat. Kena displinkan diri you. Kena tahu berapa you nak capai target!

Nak kurus, breakfast kena ambil, WAJIB! Tidur kena cukup. makan 5-6kali sehari. Tapi dalam kuantiti yang sedikit, bukan banyak ye. So perut kita takdelah terasa lapar. Tapi jangan sampai terlebih kalori ye

Air manis, ais jangan ambik. Then i banyak minum air kosong, minum 3liter sehari. Pagi selalu i breakfast oat.

Banyakkan makan buah, sayur atau sup sayur.. Nasi nak makan boleh je, ambik suku, sebab nasi tu karbo. Sebaiknya ambik beras perang. Kalau kita makan banyak karbo, badan kita akan cepat besar. So, kena kawal gula dengan karbo. 2 bende ni, kalau kita tak kawal, badan kita akan cepat naik. Kalau nak makan roti boleh, tapi jangan makan roti putih, makan roti wholemeal sahaja. I ni tak suka makan nasi, tapi i makan roti wholemeal. Roti pun dah karbo. So i tukarkan nasi kepada roti. Tapi kena ingat, jangan makan banyak roti tau

Jangan ambik mee, atau kueh teow sebab makanan tu berminyak. Boleh makan bihun je. Makanan bergoreng, berminyak, berlemak, fast food memang i tak ambik. Kalau ikan atau ayam i makan yg grill or steam. Kalau ayam dengan ikan bergoreng ni boleh makan, tapi jangan selalu, seelok-eloknya kurangkan, seeloknya ambil yg berkuah, grill atau steam. Malam makan sebelum pukul 8. Kalau lapar tengah malam, minum air kosong. Then kena jogging or execrise

Execrise tu tak kisah, tengok kat youtube pun boleh. Seminggu dalam 2-3kali dah cukup.. Malam sebelum tidur saya just minum air green tea atau susu skim

INGAT!!! pastikan kita tahu berapa kalori makanan yg kita ambil setiap hari. Dan berapa kalori yg diperlukan untuk badan kita. Jangan ambil terlebih kalori ye

Penjagaan kalori tu penting.

Kalau saya boleh, awak mesti boleh.

3 cara untuk turunkan berat dengan mudah :-

1. Jaga pengambilan kalori.

Bukan tak boleh makan atau tak makan. Tapi kawal. Contoh, sehari perlu ambil 1400kcal. So make sure mula dari breakfast dan jangan ambil yang terlalu heavy. pastikan kita tahu berapa kalori makanan yg kita ambil setiap hari. Dan berapa kalori yg diperlukan untuk badan kita. Jangan ambil terlebih kalori ye

Penjagaan kalori tu penting.

Diet 80% execrise 20%, so jaga pemakanan tu penting

2. Senaman.

Yang ni ramai yang liat nak buat atau takde masa. Tak semestinya kena pergi gym. Kena lari 4 round. Duduk rumah pun boleh bersenam. Boleh download kat youtube cardio workout.

3. Suplemen mesti kena ambil untuk membantu mempercepatkan proses untuk menurunkan berat badan. Suplemen ye, bukan ubat.

Ketiga-tiga ni memang penting dan berkait rapat antara satu sama lain. Cuba amalkan ketiga-tiga ni inshaAllah memang boleh turunkan berat badan. Yang penting niat kita.

Takde bende yang tak boleh kat dunia ni, semua boleh. Semua bergantung atas diri kita. Kalau kita usaha, kita akan dapat, kalau kita tak usaha, kita takkan dapat apa yg kita inginkan.


Akui Awalnya Terkilan, Namun Ibu Tetap Setia Temani Anak Di Tahfiz Walaupun Kini Berlainan Agama

Benarlah kata orang bahawa kasih ibu itu membawa ke syurga. Walaupun berlainan agama, sokongan yang diberikan nyata tidak berbelah bagi.

Ketika anaknya mendaftar sebagai pelajar tahfiz, seorang suri rumah, Ang Bee Cheng, 48, hadir menemani bagi menguruskan pendaftaran tersebut. Anak sulung daripada tiga beradik, Tan Mike Foong , 23, merupakan pelajar mualaf yang berjaya menamatkan Sijil Asas Tahfiz selama setahun di Darul Quran Jabatan Agama Islam (JAKIM) Kuala Kubu.

Walaupun bergelar orang kurang upaya (OKU) penglihatan sejak dilahirkan, ianya tidak menghalang Mike Foong untuk membuktikan keupayaan menghafaz 10 juzuk al-Quran. Kini dia meneruskan pengajian peringkat Diploma Tahfiz Al-Quran dan Al-Qiraat yang ditetapkan syarat menghafaz kesemua 30 juzuk dalam tempoh tiga tahun.

Sesi pendaftaran program diploma itu pada Selasa lalu mendapat perhatian ramai dan menjadi tular apabila dia ditemani ibunya yang bukan beragama Islam. Mike Foong memeluk Islam pada 2015 yang ketika itu tanpa pengetahuan ibu bapanya.

Dia menerima pendidikan khas di Sekolah Kebangsaan (SK) Kuala Kubu Bharu dan di Sekolah Menengah Kebangsaan (SMK) Setapak, Kuala Lumpur. Ketika usianya kanak-kanak, Mike Foong berkata, dia pernah meniru suara azan di rumah kerana seringkali mendengar laungan tersebut dari surau berdekatan kediamannya di Batang Kali.

Menurutnya, terdapat sebuah tentera di belakang sekolah menengah yang akan memasang bacaan al-Quran sebelum masuk solat.”Bila dengar azan saya tak rasa ia satu muzik, tapi kalimah. Sampailah masa berada di tingkatan empat, saya akan buka radio untuk dengar bacaan solat terawih.

“Lepas tamat Sijil Pelajaran Malaysia (SPM), saya ikut latihan kemahiran pengurusan pejabat di bawah Persatuan Bagi Orang Buta Malaysia (MAB).

“Ramai yang beragama Islam dan bila mereka ada kuliah agama yang dikendalikan Ustaz Mat Noor, saya bersama dua rakan bukan Islam akan dengar,” katanya.

Ujarnya, pada satu hari, pihak persatuan menjemput seorang pendakwah mualaf kerana ada di antara mereka yang ingin tahu tentang Islam. Menurutnya, dia turut serta dalam perbincangan tersebut sebelum diajukan beberapa soalan berkaitan fitrah kejadian penciptaan dan pencipta.

“Pada hari itulah saya lafaz dua kalimah Syahadah dan sekali lagi seminggu kemudian ketika daftar secara rasmi di pejabat agama.

“Saya rahsiakan dari pengetahuan ibu bapa dan lepas setahun setengah, baru mereka tahu.

“Saya ajak ibu pergi makan kedai makan mualaf cina dan pemilik kedai tanya adakah saya muslim di hadapan ibu,” katanya.

Tamat pengajian Diploma Kemahiran Malaysia, Mike Fong menyertai Interactive Dakwah Training (IDK) sebagai sukarelawan dan belajar cara pendakwah menyantuni golongan mualaf. Dia mula mempelajari dan membaca buku Iqra selain menghafaz surah serta berjaya memenangi pertandingan hafazan mualaf di peringkat negeri Melaka.

“Selepas diberi cadangan oleh seorang rakan, saya mengikuti Kursus Asas Tahfiz di Darul Quran Jakim selama setahun bermula Januari tahun lepas,” katanya.

Ibunya memberi reaksi terkejut apabila Mike Fong membuat pengakuan memeluk Islam ketika menjawab soalan pemilik kedai makan itu.

Bee Cheng berkata, dia bertanya lanjut mengenai tersebut kepada anaknya selepas mereka pulang ke rumah.

Menurutnya, walaupun terkilan dan mengambil masa hampir setahun untuk menerima hakikat namun dia akur dengan keputusan anak sulungnya itu.

“Saya takut kehilangan Mike sebab ramai yang kata, orang Islam tak boleh tinggal dengan bukan Islam dan saya takut Mike tak boleh uruskan diri.

“Lepas Mike terangkan segalanya, baru saya boleh terima dan gembira tengok perubahan dia yang semakin baik.

“Saya sendiri teman dia daftar sebagai pelajar tahfiz dan mula-mula dulu, hari-hari saya datang jenguk Mike sebab rumah kami di Kampung Asam Kumbang tak jauh, dalam 10 minit saja,” katanya.

Bee Cheng berkata, Mike Foong dilahirkan tidak cukup bulan dengan berat 900 gram dan ditahan di wad hospital.

Menurutnya, bapa Mike Foong, Tan Ang Chong, 54, mengusahakan bengkel sendiri manakala dua lagi anak masing-masing berusia 20 dan tujuh tahun.

“Kami semua bukan Islam dan hanya Mike saja Islam tapi hidup bahagia malah anak bongsu suka tengok Mike solat,” katanya.

Sementara itu Mike Foong berkata, dia tidak mempunyai keluarga angkat beragama Islam kerana ibu bapa dan dua adiknya adalah harta dunia akhirat yang tiada pengganti.

Menurutnya, nama asal dikekalkan kerana tiada keperluan berbuat demikian walaupun sudah menganuti Islam.


Rawatan Gigi Macam Spa! Menepis Mitos Sakitnya Scaling Gigi. Ini Nasihat Dr Mike

Antara fakta dan mitos? Kebanyakkan masyarakat mempercayai mitos dari fakta tentang banyak perkara. Contohnya, tidak boleh mandi pada waktu malam, takut diserang penyakit paru-paru berair dan sebagainya. Mitos-mitos ini membuatkan ramai orang keliru. Kini muncul pula dengan mitos yang sememangnya langsung tidak masuk akal iaitu mitos scaling gigi.

Pelbagai perkara tidak elok tentang mitos scaling gigi ini sehingga satu tahap anda sendiri akan rasa bahawa semua itu langsung tidak boleh dipercayai dan mengarut. Bukan semua orang berani untuk membuat rawatan scalling berkemungkinan juga dari pengalaman orang perseorangan.

Jom semak antara mitos yang menakutkan segelintir masyarakat untuk melakukan rawatan ini.

MITOS: Scaling menyebabkan gigi akan jarang

FAKTA: Scaling tidak menjadikan gigi kita jarang. Sebaliknya ruang yang tinggal adalah disebabkan kita telah menyingkirkan karang gigi. Ruang ini akan tertutup setelah gusi sembuh dan dijaga dengan baik.

MITOS: Scaling akan menjadikan gigi anda nipis

FAKTA: Scaling berfungsi secara getaran, bukan menghakis. Mata scaling juga digunakan ke atas karang gigi, bukannya gigi. Mekanisme ini tidak menghakis permukaan gigi dan menjadikan gigi nipis.

MITOS: Scaling akan menyebabkan gigi anda sensitif

FAKTA: Apabila banyak sangat karang gigi, gusi semakin susut. Ini menyebabkan permukaan akar gigi terdedah & gigi menjadi sensitif. Jadi, perlulah scaling untuk singkirkan karang gigi & memulihkan gusi supaya tidak rasa sensitif

MITOS: Scaling akan menyebabkan gigi anda bergoyang

FAKTA: Sebenarnya sokongan kepada gigi oleh gusi telah berkurang apabila terbentuknya karang gigi yang tebal. Gusi semakin lama semakin menyusut jika karang gigi tidak scaling. Akhirnya gigi bergoyang. Dengan scaling dan gusi boleh kembali pulih.

MITOS: Scaling adalah untuk memutihkan gigi anda

FAKTA: Untuk putihkan gigi, namanya whitening. Scaling boleh dilakukan untuk menghilangkan stain tetapi bukan untuk putihkan gigi. Walabagaimanapun, menghilangkan stain bukanlah tujuan utama scaling.

MITOS: Jika sudah berus gigi sebanyak dua kali sehari, anda tidak perlu scaling lagi

FAKTA: Ini kurang tepat. Walaupun sudah gosok gigi 2 kali sehari, masih akan ada permukaan yang terlepas. Yang penting, perlu periksa gigi dulu, kemudian baru kita boleh nilai perlukan scaling atau tidak.

Pentingnya melakukan scaling gigi yang memudahkan pengenal pastian dan rawatan masalah masalah gigi dan boleh mendidik atau memberi pengetahuan mengenai kesihatan mulut. Sesetengah orang perlu melakukan scaling dengan lebih kerap berbanding dengan yang orang lain, contonya orang yang mempunyai risiko lebih tinggi untuk mendapat karies gigi, plak dan staining. Gusi berdarah juga merupakan petanda gusi mempunyai keradangan yang selalunya disebabkan kebersihan mulut yang tidak baik.

“Pentingnya buat scaling gigi (Rawatan Penskaleran/Cuci Gigi) untuk membuang plak, karang (calculus) dan pewarnaan (staining) dan kotoran pada permukaan gigi. Yang biasanya tidak dapat dicapai dan dibersihkan melalui gosok gigi harian.”

Selain dari itu, untuk mengekalkan kesihatan dan kebersihan gigi dan gusi. Rawatan ini untuk merawat penyakit gusi serta membantu pemeriksaan gigi dan gusi. Mulut yang bersih membantu doktor gigi untuk memeriksa gigi dengan lebih teliti dan tepat, contohnya,karies (gigi berlubang).

Menyedari ketakutan masyarakat yang menyangka rawatan itu menyakitkan, Dr. Mike memberitahu di kliniknya telah memperkenalkan rawatan Airflow Spa Ultra-Comfort (ASUC) iaitu teknologi revolusi pembersihan gigi yang efektif dan berkesan berbanding kaedah biasa. Di mana penggunaan serbuk Airflow powder dengan udara dan ai, dan teknologis kaler Piezon tanpa sakit memberi pengalaman cuci gigi yang sangat bersih dan berkilat dan tanpa sakit.

“Biasanya, scaling melibatkan proses mencuci dan menggilap gigi menggunakan peralatan tangan dan alat ultrasonik untuk mengikis plak dan kalkulus yang terbentuk pada gigi.

Cerita Dr. Mike, menariknya mengenai rawatan itu ia menggabungkan penggunaan Airflow Prophylaxis Master (inovasi terkini yang terdapat dalam industri pergigian), pelindung mulut OptraGate dan berus gigi Curaprox berdasarkan protokol yang terbukti secara saintifik.

Paling penting kata Dr. Mike, rawatan Airflow Spa Ultra-Comfort terdapat beberapa kebaikan termasuklah tidak menyakitkan, mencerahkan warna gigi, bersih dan jangka masa rawatan yang pendek.

Scaling gigi tak sakit juga dapat dicapai dengan Pendidikan kebersihan mulut melalui Airflow Spa Ultra-Comfort di mana dengan kebersihan mulut yang optimum dan tidak terlalu kotor, pengalaman cuci gigi boleh menjadi lebih selesa.


Jerawat Dan Muka Berbelang Selepas Tanggalkan Mask, Ini Langkah Penjagaan Menurut Pakar

Mask muka sejak bulan April, Pusat Pengendalian dan Pencegahan Penyakit (CDC) mengesyorkan agar semua orang memakai kain penutup wajah di khalayak ramai, terutama di kawasan di mana sukar untuk menjaga jarak antara satu sama lain.

Agensi ini mengubah garis panduan awal dalam usaha untuk mencegah penyebaran COVID-19, yang mudah disebarkan dari individu ke individu lain, walaupun seseorang tidak mempunyai gejala.

Sejak itu, memakai mask telah menjadi sebahagian lain dari rutin anda. Pelbagai jenis mask muka dihasilkan yang anda sendiri tidak menjamin boleh melindungi kulit wajah anda.

Tetapi untuk kebaikan semua yang melakukan rutin ini, anda mungkin menyedari beberapa masalah yang menjengkelkan di luar pandangan anda seperti kulit gatal, jerawat, komedo berminyak dan beberapa masalah kulit yang lain. Ini kerana memakai mask muka secara tidak sengaja dapat membuat sebahagian kulit anda terkesan secara tidak sengaja, jelas pengarah penyelidikan kosmetik dan klinikal dalam dermatologi.

Mask muka boleh membahayakan kulit dengan dua cara, pertama, geseran langsung dapat merosakkan lapisan kulit luar, menyebabkan kerengsaan dan keradangan. Kedua, mask memerangkap kelembapan, peluh, dan minyak pada kulit. Sebaliknya, ini mewujudkan persekitaran yang mendorong mikroorganisma berkembang, keadaan yang semakin buruk seperti jerawat dan rosacea.

Mask muka sangat mustahak, anda tidak boleh berhenti memakainya kerana masalah kulit. Tetapi anda dapat mengurangkan kemungkinan kerosakan dengan memberikan sedikit penjagaan pada kulit anda dan merawat mask muka dengan betul.

Tidak semua mask dibuat sama material, sekurang-kurangnya untuk menjaga kulit anda bersih. Doktor pakar mencadangkan memakai mask kapas kerana serat semula jadi lebih lembut pada kulit dibandingkan dengan sintetik, dan cenderung menyebabkan kerengsaan kulit.

Mask kapas sangat berguna semasa bersenam, apabila terdapat peningkatan geseran dan kelembapan di sekitar wajah anda. Untuk mencegahnya menjadi “kulit kasar”, seperti yang dikatakan oleh doctor pakar, pastikan untuk memilih bahan kapas 100%.

“Jangan memakai alat solek di bawah mask muka anda, ia mungkin terperangkap di kulit, menyumbat pori-pori, atau menyebabkan kerengsaan kulit. Oleh kerana wajah anda tidak kelihatan di bawah penutup, lebih mudah daripada sebelumnya untuk memberi kulit anda rehat.

Anda tidak selamat dari terbakar sinar matahari hanya kerana memakai mask, sisi lainnya pelindung matahari adalah cerita yang berbeza. Doktor pakar mengesyorkan gunakan pelembap dengan SPF atau pelindung matahari wajah yang berlapis di atas krim pelembap muka.

Cari produk tanpa komedogenik yang bebas minyak, kerana ini dirumuskan untuk tidak menyumbat liang. Pastikan anda menyapukan krim SPF di seluruh wajah anda untuk membantu mengelakkan masalah kulit yang ditakuti. Apatah lagi dalam cuaca panas, muka akan berbelang dan akan menampakkan tidak sekata apabila membuka mask muka.

Pastikan penjagaan kulit muka sama seperti sebelum anda memakai mask muka.
Setelah sampai di rumah, tanggalkan mask muka dan cuci muka sepenuhnya dengan pembersih wajah. Ini akan menghilangkan kotoran, minyak, dan serat di sebalik mask. Saranan pakar menggunakan pembersih harian ultra gentle neutrogena. Kemudian, gunakan pelembap untuk membantu mengatasi kerengsaan dan kekeringan dari pembersihan tambahan.

Mask harus dicuci secara rutin bergantung pada frekuensi penggunaan, Basuh selepas pakai seharian sekiranya anda menjalani aktiviti olahraga. Anda perlu merawat mask kain dengan betul seperti pakaian lain yang bersentuhan dengan kulit anda. Jangan gunakan bahan pencuci secara berlebihan, ini boleh menyebabkan molekul pencuci tertanam di dalam tenunan kain dan menyebabkan kerengsaan kulit secara langsung. Pilih pencuci tanpa pewarna dan wangian.

Sekiranya anda telah mencuba langkah-langkah di atas dan anda masih menghadapi masalah kulit berminyak dan jerawat, mungkin sudah tiba masanya untuk membuat temu janji dengan pakar dermatologi yang bertauliah. Jangan endahkan nasihat pakar walupun anda mempunyai plan pelindungan diri.


Tak Mahu Mata Nampak Sepet, Cuba Tampal Stiker Di Bahagian Kelopak Mata. Ini Caranya

Ramai di kalangan wanita asia yang memiliki bentuk mata hooded. Hooded atau biasanya disebut sebagai hooded eyelid adalah bentuk mata yang memiliki lipatan mata, namun tidak terlalu terlihat jelas atau tenggelam ketika membuka mata.

Bak kata orang, mata jenis begini memang nampak unik. Namun, jika sesekali ada mahu serlahkan bahagian tersebut dan menjadikannya double eyelid, anda bolehlah menggunakan stiker mata. Eh! Apa tu?

Stiker mata ataupun lebih sinonim dipanggil eyelid tape digunakan bertujuan bagi memberikan lekukan berganda pada bahagian kelopak mata.

Berkongsi bersama Hijabista, jurusolek tersohor iaitu Ayang Kamell telah menunjukkan caranya menggunakan stiker mata. Caranya sangat mudah. Anda hanya perlu menampalkannya di bahagian kelopak mata yang anda inginkan.

Cabut stiker tersebut daripada pelekat menggunakan pengepit. Kemudian, semburkan air ke arah stiker tersebut sebelum menampalnya. Trik rahsia untuk anda, tampalkannya jauh sedikit ke bahagian atas agar efeknya lebih terserlah.

Nampak berbezakan? Selepas itu, anda bolehlah menggunakan maskara pula agar solekan bahagian mata nampak lebih menonjol.

Inilah trik rahsia solekan mata sebenarnya yang perlu anda tahu. Kalau dipraktikkan selalu, pasti hasilnya akan menjadi semakin natural dari hari ke hari. Agak-agak apa lagi trik solekan yang anda mahu tahu selepas ini?

Nak tutorial penuh? Tonton saja video di bawah ini!


Susahnya Nak Hilangkan ‘Stretch Mark’! Cara Tadisional Ini Solusinya, Buat Di Rumah Sahaja

‘Stretch mark’ bukanlah perkara baru dalam kehidupan kita terutamanya wanita yang baru lepas bersalin. Ia bukan sahaja menjadikan kulit badan kita tidak sempurna, malah ia juga menjadikan kita kurang yakin dengan diri sendiri.

Umumnya,’stretch mark’ ini terjadi di banyak bahagian tubuh badan contohnya seperti di bahagian punggung, perut dan juga bawah ketiak. Team Hijabista kongsikan kepada kamu bahan-bahan semula jadi yang mampu untuk menghilangkan ‘stretch mark’.

Minyak zaitun terkenal dengan pelbagai khasiatnya. Ia mengandungi zat linoleic acid yang membantu untuk menjaga kadar air pada kulit. Selain itu, kandungan anti-oksidan yang dikenali sebagai polifenol dapat meregangkan serta merawat kulit yang rosak. Caranya, campurkan 1 sudu besar miny zaitun bersama-sama dengan satu sudu teh madu. Adun sehingga sebati dan sapukan pada kawasan yang mempunyai ‘stretch mark’.

2. Lidah buaya

Lendiran yang ada pada aloe vera diperkaya dengan pelbagai jenis Vitamin yang dapat memberi khasiat kepada kulit. Ia membantu untuk menghilangkan ‘stretch mark’ dan juga masalah jerawat. Caranya, ambil gel lidah buaya dan ratakan pada permukaan kulit yang rosak. Selepas 10-15 minit, bersihkan dengan air suam.

3. Putih Telur

Putih telur dipercayai dapat mengenyalkan kulit wajah serta untuk mencerahkan kulit wajah kerana ia kaya dengan sumber protein dan mikronutrien. Putih telur juga boleh digunakan sebagai losyen. Untuk menghilangkan bau hanyir, campurkan sedikit dengan perahan lemon.

4. Kentang

Kandungan mineral yang ada pada kentang dapat dijadikan sebagai antibiotik untuk membantu regenerasi kulit. Caranya ialah tumbuk halus kentang yang telah direbus dan campurkan dengan 2 sudu susu. Kemudian, sapukan pada kawasan yang mempunyai ‘stretch mark’. Tunggu selama 30 minit dan bilas dengan air bersih.

5. Lemon

Lemon kaya dengan sumber Vitamin C yang berfungsi sebagai anti-oksidan. Ia juga mengandungi asam alpha hidroksi yang dapat menangkal radikal bebas yang ada di dalam kulit. Caranya mudah sahaja. Sapukan lemon yang sudah dipotong pada permukaan kulit yang rosak.


Pilih Jeans Sepadan Saiz Tubuh. Awas, Salah Pilih Gaya Anda Bertukar Jadi Hodoh. Ini Panduan Lengkap!

Tidak mudah memilih seluar jeans yang sesuai dengan bentuk badan wanita yang mempunyai pelbagai saiz. Jika berbadan kecil, memang tidak jadi masalah.

Tetapi sebaliknya jika hijabi mempunyai pinggul yang berisi. Memang agak sukar memilih seluar yang berpadanan.

JIka tersalah pilih akan menyebabkan si pemakai serba tak kena pada padangan orang lain. Lebih sakit hati jika seluar itu dibeli dengan harga yang mahal. Tentu tidak berbaloi rasanya menyimpan duit untuk membeli jean yang disukai, tetapi hasilnya mengecewakan.

Di sini admin nak kongsi sedikit panduan yang mungkin boleh membantu anda, wahai hijabi memilih seluar jeans yang tepat.

Tetapi perlu diingatkan jangan sesekali memilih yang ketat ataupun koyak. Pilih yang selesa dan berpadanan dengan gaya anda.

Pertama sekali, anda perlu tahu ukuran anda. Cara yang paling mudah untuk mengetahui ukuran adalah dengan mengambil salah satu jeans atau lain-lain seluar yang anda rasakan paling sesuai anda guna setiap hari.

Antara kriteria yang lebih terperinci untuk mengukur saiz jeans terutama bagi yang membeli secara atas talian ialah :

Letak jeans anda di atas permukaan yang rata dan tarik pinggang seluar tersebut antara kiri dan kanan, jangan tarik terlalu kuat biarkan ia dalam keadaan biasa tidak berkedut dan tidak regang terlalu kuat.

Ambil pita pengukur dan ukur dari kiri ke kanan pinggang seluar, dapatkan ukuran dan didarab dengan 2. Sebagai contoh anda ukur dari kiri ke kanan pinggang seluar 15inci, jadi ukuran sebenar ialah 30inci.

Ukuran ini tidak berapa penting kerana ukuran dari pinggang ke kaki adalah lebih penting kerana ia merupakan panjang jeans keseluruhan.

Ukuran diambil dari sebelah kiri bawah cawat ke kanan. Kaedah ukurannya sama seperti ukuran pinggang.

Ukuran diambil dari aras lutut. Kaedah ukurannya sama seperti ukuran pinggang.

Diukur di bahagian hadapan jeans dari hujung atas pinggang ke bawah cawat.

Diukur di bahagian belakang jeans dari hujung atas pinggang ke bawah cawat.

Berat denim adalah satu aspek penting yang menentukan kualiti dan ketahanan. Oleh itu, lebih tinggi berat denim (17 oz. dan ke atas) secara tradisinya lebih mahal. Terdapat juga perbezaan harga yang besar antara jeans buatan tangan dan yang dibuat di kilang pengeluaran besar.

Harga jeans antara RM300 sehingga mencecah harga ribuan ringgit dimana harga jeans dipengaruhi oleh antaranya berat jeans, buatan, teknik pembuatan, kualiti jeans tersebut.

Sanforized jeans merupakan jeans yang telah melalui proses rawatan dimana tahap pengecutan jeans yang minimum apabila ia sekali basuh (one-washed). Sanforized jeans akan mengecut antara 1% – 5% atau antara 0.5 inci-1 inci sahaja.

Manakala Unsanforized jeans yang tidak melalui proses seperti Sanforized jeans dimana jeans tersebut akan mengecut antara 7%-10% atau 1.5 inci-3 inci setelah dibasuh (one-washed).

Kebanyakan saiz pinggang sebenar jeans tidak sama seperti yang dinyatakan di tag. Sebagai contoh, jika pada tag tertera 30, maka saiz sebenar jeans 30.5 inci @ 31 inci.

Terdapat banyak jenis cutting jeans antaranya REGULAR, SLIM, TIGHT, SKINNY, TAPERED, LOOSE.


Nabi Kata Allah Dah Tahu Siapa Masuk Syurga & Neraka, Jadi Apakah Persiapan Kita?

Syurga Firdausi sememangnya menjadi destinasi akhir idaman semua muslimin. Namun, cukupkah amalan kita untuk memasukinya? Jika syurga dan neraka sudah ditentukan untuk kita sejak dari azali lagi, jadi adakah sia-sia amalan hidup kita selama ini ? Mari kita ikuti thread yang dikongsikan oleh seorang pengguna twitter iaitu @FrshFzwn mengenai takdir syurga dan neraka untuk manusia.


Rawat Kulit Bermasalah Dengan Hanya 5 Minit, Lakukan Rutin Kecantikan Yang Mudah Ini Di Rumah!

Selepas seharian bekerja, badan anda tentunya keletihan dan memerlukan belaian secukupnya untuk mengembalikan tenaga dan memperbaiki semula kulit yang rosak akibat kekeringan dan sebagainya. Waktu malamlah waktu yang lebih kuat untuk kulit bekerja, jadi pastikan kulit anda dalam keadaan yang bersih dan selesa sebelum tidur.

Ikuti langkah-langkah ini demi kebersihan dan kecantikan kulit secara menyeluruh.

1. Mandi dengan air suam. Jika anda menggunakan tab mandi, penuhkan tab dengan air suam terlebih dahulu dan campurkan buih mandian aroma terapi. Apabila tubuh berada dalam keadaan selesa, secara tidak langsung ia akan membuatkan minda dan badan jadi lebih relaks. Anda juga boleh cuba bubuh sedikit minyak chamomile bagi melembut serta melicinkan kulit.

2. Selesai mandi, lumurkan losen badan atau minyak bayi agar kulit badan atau minyak bayi agar kulit badan dapat mengekalkan kelembapan semalaman. Tidak lupa juga pada tangan dan kaki, sapu krim khas untuk tangan dan kaki, ia amat penting bagi menyediakan tangan yang lembut dan lembap keesokan hari. Pakai sarung kaki atau sarung tangan sekiranya anda ingin merangkap lebih kelembapan pada kulit, namun terpulang pada keselesaan anda.

3. Sekiranya anda mengalami masalah kulit kaki yang kering dan mengelupas atau cekam bulu, oleskan krim yang mengandungi bahan seperti glycolic dan asid salisilik. Ia mampu menyingkirkan bakteria, selain melembapkan kulit. Jadikan ia satu rutin setiap kali sebelum tidur.

4. Selain badan, tangan dan kaki serta leher juga penting untuk dijaga. Pastikan anda oles sedikit krim di bahagian leher supaya lebih terjaga.

5. Pastikan udara dalam bilik sentiasa lembap kerana udara yang lembap dapat memastikan kulit sentiasa berada dalam keadaan lembap serta bersinar keesokan harinya.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


‘Syukur Tak Terhingga…’- Pelakon Jelita, Aprena Manrose Kini Tampil Berhijab

Tampil dengan penampilan berhijab, dramatis terkenal Aprena Manrose atau nama sebenarnya Wan Syahera Putri Aprena Binti Wan Syahman dihujani pelbagai ucapan tahniah daripada ramai rakan artis serta peminatnya.

Bersyukur dengan segala yang terjadi, Aprena mengucapkan terima kasih kepada semua yang mendoakan dirinya dan bersyukur ke hadrat Ilahi.

saya baca dm semua yang mendoakan, keep doa please. thank you so much! syukur tak terhingga. semoga doa berbalik pada you all. terima kasih Allah 🤲🏻🤍

Di ruangan komen, ramai rakan artis yang memberikan sokongan padanya termasuklah Hannah Delisha dan Mawar Rashid. Alhamdulillah, moga Aprena terus istiqomah di jalanNya.


Tolak Cara Baik Bersalaman Dengan Jee Seok Jin, Tindakan Yana Samsudin Dipuji Para Peminatnya

Sememangnya peminat rancangan tv Running Man memang ramai di serata dunia termasuklah di negara Malaysia sendiri. Siri tv yang menjadi kegilaan ramai ini memang sentiasa mendapat perhatian kerana aksi lucu yang ditampilkan oleh ahli-ahlinya.

Salah seorang ahli tetapnya iaitu Jee Seok Jin sedang berada di Malaysia sekarang dan Yana Samsudin merupakan salah seorang selebriti yang berpeluang bertemu dengannya. Namun, tindakannya ketika berhadapan dengan selebriti terkemuka Korea itu mendapat tumpuan ramai netizen dan pujian daripada mereka.Kenapa ya? Jom kita lihat video di bawah ini.

Tindakan Yana yang telah menolak dengan baik untuk berjabat tangan bersama Jo Sok Jin mendapat pujian ramai. Dia juga telah menjelaskan boleh bersalaman dengan wanita sahaja dengan mengatakan ‘girls only’. Mereka sememangnya dapat memahami dengan baik pendirian Yana itu.

Moga hijabi di luar sana dapat menjadikan kisah ini sebagai inspirasi. Kanda kala memang susah untuk kita menjaga batas diri tapi InsyaAllah jika kita kuatkan diri, kita boleh melakukannya.


Pilihan Senaman Untuk Menaikkan Otot Atau Kuruskan Badan, Apakah Objektif Anda? Ini Tip Untuk Memudahkan Pelan Senaman!

Terutamanya bagi mereka yang masih baru berjinak-jinak mahu kuruskan badan dengan melakukan pelbagai jenis senaman, anda haruslah mencari objektif utama anda samaada ingin kuruskan badan atau menambahkan otot-otot tubuh badan.

Hari ini ramai yang melakukan kesalahan proses apabila mereka tidak mempunyai objektif yang jelas terhadap pembentukan bentuk badan mereka. Oleh disebabkan itu, mereka tidak akan capai bentuk badan yang ideal serta hanya membazirkan tenaga kerana tidak dapat memiliki tubuh badan yang diidamkan. Untuk menjadikan objektif senaman anda lebih jelas, anda dinasihatkan untuk memahami beberapa langkah butiran asas seperti yang berikut:

1. Bagi seseorang yang masih baru, kebiasaannye mereka perlu tahu bahagian asas dalam setiap latihan kerana adalah sangat penting untuk mereka mengetahui setiap langkah-langkah asas sebelum memulakan latihan. Contohnya dari segi posisi, pernafasan dan juga teknik yang betul.

2. Ada dua jenis senaman yang berbeza iaitu untuk menurunkan berat badan/lemak ataupun mengingkatkan otot. Antara contoh senaman untuk menurunkan berat badan/lemak ialah seperti melakukan latihan kardio ataupun ‘high intensity’, tujuannya untuk meningkatkan kadar metabolisma dan pembakaran kalori.

Selain itu, untuk meningkatkan otot, kebiasanya mereka mesti melakukan latihan angkat berat atau pun dipanggil latihan “HyperTrophy”. Latihan ini untuk membantu mereka yang inginkan bentuk badan yang ideal ataupun ramai masyarakat yang memanggil ‘Badan Sado & Kemas’.

3. Bagi mereka yang berbadan besar ataupun dipanggil ‘overweight’, mereka mestilah memfokuskan kepada proses menurunkan berat badan ataupun menurunkan peratusan lemak dalam badan terlebih dahulu dimana mereka sepatutnya melakukan kepada latihan ‘cardio’ ataupun ‘high intensity training’ bagi memudahkan penurunan berat badan dan juga pembakaran lemak.

4. Masa yang perlu diambil untuk senaman di gimnasium ataupun dirumah ialah sekurang-kurangnya (45 minit hingga ke 1 jam) sudah memadai untuk sehari.

5. Seperkara lagi, sekiranya anda kerap melakukan senaman ‘jogging’ di ‘treadmill’ atau dimana-mana, anda boleh melihat perubahan yang ketara pada badan mereka, Semuanya bergantung kepada jenis tubuh badan masing-masing. Ada yang memakan masa selama 1 bulan dan barulah nampak perubahan malaha da yang lebih dari itu lagi.

6. Jika mereka yang ingin membuat latihan di luar gimnasium atau pun di rumah, anda boleh melakukan “Body Wight Training”. Ia bermaksud menggunakan berat badan anda sendiri..Sebagai contoh push up, squad, abs crunch, sit up, burpees dan lain-lain lagi.

7. Kebiasaannya, jika ingin menguruskan bahagian badan dan membina otot, fokusknya lebih kepada bahagian ‘chest’, ‘back’, ‘shoulder’, ‘leg’, ‘abs’ & ‘arm’.

8. Berkaitan makanan tambahan ataupun ‘supplement’, ia merupakan makanan yang mengandungi ini kadar protien seperti ayam, daging, telur dan lain-lain.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Patutlah Menawan! Wany Hasrita Dedah Petua Yang Diamalkan Setiap Hari Untuk Kekal Cantik & Sihat

Penyanyi terkenal yang menjadi kegemaran semua iaitu Wany Hasrita ini memang sangat disenangi semua. Sentiasa menghiburkan hati peminat dengan lemak merdu suaranya, Wany juga terkenal dengan kemanisan ayu raut wajahnya.

Sempat berkongsi tips kecantikan dan kesihatan, Wany mengakui yang dirinya kini lebih mengutamakan soal itu kerana sedar kepentingannya untuk masa akan datang.

Umur Wany sekarang sudah masuk 27 tahun. Selain daripada menjaga pemakanan, saya juga mengamalkan pengambilan minyak kepala dara setiap hari. Setiap hari mesti makan.

Di samping itu, saya juga selalu bersenam. Kita kena work on our muscle sebab sudah makin berusia ni muscle kita akan makin mengecut dan sebab itulah kita kena bermula dari sekarang. Kita tak boleh menghalang penuaan tapi kita boleh melatih muscle kita.

Sebenarnya Wany kalau bab sarapan ini memang ‘tak ngam’ dengan sebarang jenis bijirin, oatmeal. Wany juga bukannya seorang pemakan sayur. Jadi, untuk top-up balik khasiat itu, Wany cuba mengambil S Great Grain ini. Hari pertama cuba macam boleh jadi kita sambung untuk hari keduanya. Lama-lama dia menjadi seperti rutin harian. Alhamdulillah, kalua tak sempat pun Wany akan ambil satu sachet dan sediakan air untuk bancuh dalam kereta.

Sarapan itu memang kita wajib ambil. Dulu Wany selalu abaikannya sebab waktu sarapan kita biasanya nak nasi lemak dan sebagainya tapi mana boleh makan dalam kereta kan dek kerana jadual yang sibuk. Jadi, alhamdulillah Wany akhirnya boleh makan bijirin dan tak lagi skip breakfast sampailah hari ini.

Masih seperti manusia normal sebelum saya menang (ketawa). Sibuk dengan lagu terbaru, ada jugak berlakon dan juga perniagaan iaitu Rindu by Wany Hasrita yang merupakan pakaian baju raya. Jadi sesiapa yang mencari baju raya bolehlah beli baju saya.


Kulit Bak Porselin, Make Up flawless Dengan 12 Primer Cadangan Dan Ini Cara Terbaik Pilih Primer.

Jika selama ini Anda mengenal makeup primer berasaskan silikon dengan kemampuan membentuk lapisan baru agar wajah tampak smooth, ada pula water based primer dengan formula lebih ringan.

Dengan primer, solekan anda akan tampak lebih menyatu. Primer akan mempersiapkan wajah untuk pemakaian foundation, moisturizer, atau concealer kemudiannya. Makeup primer yang mana paling sesuai dengan keperluan riasan anda? Ikuti penjelasan tentan make up primer dan cara memilihnya dengan tepat.

Jurusolek setuju bahawa makeup primer ada beberapa kelebihan, meskipun ada sebahagian tidak mengemarinya. Pada dasarnya, cocok tidaknya penggunaan makeup primer perlu disesuaikan dengan keinginan anda.

Akan tetapi, makeup primer kini diperbuat tidak hanya untuk menghaluskan tekstur kulit, membuat makeup lebih menyatu, atau menyamarkan pori-pori yang tampak terbuka. Lebih dari itu, produk primer sekarang dibekali formula tambahan untuk fungsi mencerahkan, menutupi jerawat, dan menjaga hidrasi kulit agar makeup lebih melekat sekaligus mencegah breakout.

Apabila anda bermasalah dengan garisan halus, pori-pori besar, dan tekstur kulit tidak rata, gunakanlah makeup primer yang mampu menangani seluruh permasalahan tersebut. Untuk lebih jelas, ikuti beberapa tips sebelum membeli make up primer.

Perkara utama yang mesti anda pertimbangkan adalah memilih makeup primer berdasarkan keadaan wajah. Anda yang kulit berminyak tentu memerlukan makeup primer yang berbeza dengan keadaan kulit wajah yang kering atau kombinasi. Oleh itu, berhati-hati memilih produk agar sesuai keadaan kulit.

Kulit Kering – Primer yang mampu melembapkan dan mengilaukan kulit

Wajib pilih primer dengan komponen moisturizer bagi anda yang berkulit kering. Salah satu permasalahan umum anda yang kulitnya kering adalah mekap sulit menyatu. Dengan adanya bahan khusus untuk menghidrasi kulit wajah, mekap pun lebih melekat. Lebih baik jika primer pilihan anda mampu memberikan efek kilau.

Utamakan unsur makeup primer yang mencantumkan keterangan “hydrating”, “dewy”, “glowing”, atau “moisturizing”. Semua efek tersebut diperlukan oleh kulit kering, agar hasil riasan tahan lama, dan terlihat berkesan. Selamat tinggal wajah kusam, bahkan wajah tampak lebih segar!

Untuk Kulit Normal – Pilih primer formula Illuminating dengan Hasil Dewy

Anda kulit normal tidak mengalami masalah kulit terlalu kering atau terlalu berminyak, juga tidak mengalami keadaan pori-pori yang terlalu terbuka mahupun tertutup. Bila Anda mempunyai jenis kulit normal, cari makeup primer yang diformulasikan dengan illuminating hasilkan kesan dewy.

Sebaiknya hindari primer yang meninggalkan kesan mattifying kerana hanya akan membuat wajah kelihatan kering dan kusam. Anda juga disarankan memilih formula primer yang mampu meminimalkan pori kerana akan lebih optima untuk lapisan foundation atau concealer di atasnya.

Untuk Kulit Berminyak – Carilah Primer yang meninggalkan kesan matte

Anda yang memiliki jenis kulit berminyak dianjurkan memilih makeup primer yang memberi efek matte. Bagu mengurangkan kilauan akibat minyak berlebih yang diproduksi wajah melalui mattifying formula pada produk primer.

Kulit yang cenderung berminyak umumnya disertai pori-pori besar. Oleh sebab itu, selain mengutamakan primer dengan oil control yang baik, anda juga disarankan memilih produk yang mampu meminimakan pori-pori. Sebagai gantinya, makeup pun tidak mudah luntur dan wajah kelihatanlebih halus.

Untuk Kulit Berjerawat atau Sensitif – Utamakan Primer yang mengandungi formula non-comedogenic dan zat aditif

Bermasalah dengan jerawat, cari primer yang mengandung bahan kawalan jerawat. Salicylic acid dan glycolic acid merupakan komponen utama yang terbukti kuat menangani masalah wajah berjerawat. Makeup primer dengan formula non-comedogenic pula pilihan agar tidak kondisi jerawat tidak lagi parah. Seboleh mungkin pilih makeup primer dengan kandungan minima agar tidak mendorong alergi atau radangan kulit.

Untuk Kulit Kombinasi – Pastikan formula yang bekerja menghidrasi dan memberikan kesan mattifying

Kulit kombinasi bererti terdapat dua area dengan kondisi berbeza pada kulit wajah. Biasanya, area U yang meliputi rahang cenderung kering, sementara area T sering kali berminyak. Jenis kulit kombinasi perlu makeup primer yang mampu bekerja melembapkan di area yang kering, namun mengawal lebihan minyak pada area yang berminyak.

Makeup primer berformula neutral sesuai untuk kulit kombinasi. Produkini takkan menyebabkan efek kilap ataupun matte berlebihan. Cadangan beli dua produk sekaligus yang masing-masing berfungsi sebagai mattifying primer dan hydrating primer. Namun, hal ini tentu memakan lebih banyak anggaran sehingga anda perlu pertimbangkan kembali dari segi bajet.

Color-correcting primer – Jika anda berkeinginan membeli makeup primer untuk mengurangkan kemerahan atau menambah kecerahan wajah.

Smoothing atau blurry effect – Fungsi menutupi garis halus.

Apa pun fungsi utama makeup primer pilihan anda, sangat penting mengutamakan produk yang formulanya terbukti selamat untuk penggunaan harian.

Kandungan dasar makeup primer dibezakan menjadi dua, iaitu silikon (silicone based) dan air (water based). Formula Produk silicone based lebih banyak diproduksi dibandingkan water based. Sebenarnya, apa perbezaan dari kedua jenis ini?

Berasaskan Silikon (Silicone Based): Menutup pori dan meratakan tekstur kulit

Ciri utama makeup primer berasaskan silikon kemampuannya menutup pori-pori dan meratakan tekstur kulit. Begitu pun pada kulit wajah belubang akibat bekas jerawat, komponen silikonnya akan mengisi lubang serta menciptakan lapisan baru agar tekstur kulit lebih merata.

Adapun komponen silikon yang digunakan adalah dimethicone, trimethicone, trisiloxane, atau cyclopentasiloxane. Cara fungsinya dengan membentuk layer baru untuk smoothing effect.

Berasaskan Air (Water Based): Peranan optima dalam membetulkan Warna kulit tidak sekata

Anda yang berkulit kering lebih dicadankan memakai makeup primer dengan formula dasar air. Primer ini menyimpan komponen pelembap cukup tinggi yang akan memelihara lingkungan wajah tetap basah agar makeup melekat lebih lama.

Formulanya yang lightweight, water based primer terasa lebih ringan. Makeup primer ini tidak sebaik silicone based primer dalam coverage tekstur tidak rata. Selain itu, kemampuan mengawal minyak juga tidak terlalu baik.

Ciri Lain:

Makeup lebih flawless dengan primer yang mampu menyamarkan pori-pori

Kulit mulus dambaan Anda dapat terwujud dengan bantuan makeup primer yang mampu mengisi pori-pori. Primer jenis ini memungkinkan Anda peroleh hasil makeup yang flawless tanpa tampilan pori besar maupun kerutan halus. Bila Anda ingin menghadiri acara penting, makeup flawless yang menyatu dapat Anda raih dengan pore-minimizing primer.

Kulit Terlindungi dengan Primer yang Mengandung Formula UV Protector

Pixy membentangkan makeup primer berkerja baik dalam menyamarkan imperfections pada kulit wajah. Bahan-bahan botani seperti jojoba oil, olive oil, dan yuzu extract disematkan ke dalamnya, menjadikan produk ini bukan sekadar melembapkan wajah, tetapi membantu penutrisian sekaligus membuat wajah tampak sihat bercahaya.

Dilengkapi kandungan SPF 35 dan PA++, makeup primer tanpa alkohol ini memastikan keselamatan wajah melalui efek perlindungan optimal dari sinar UVA dan UVB. Kemasan tube-nya yang ramping memudahkan produk ini dibawa.

Apakah Anda mengharapkan penampilan sempurna sekaligus kulit terlindungi dari kusam akibat sinar matahari? Produk unggul ini menyediakan kandungan SPF 15 untuk memberi penjagaan ekstra terhadap wajah anda. Formula oil-free, primer ini sesuai untuk anda yang memiliki kulit berminyak mahupun kombinasi.

Veil Mineral Primer menggunakan kandungan utama silikon yang kuat menutupi kemerahan, serta memperbaiki pori-pori dan garisan halus. Bagi kulit sensitif, primer ini selamat diaplikasikan kerana komponennya yang bebas paraben, pewangi, dan pewarna buatan.

Mary Kay® Foundation Primer Sunscreen SPF 15 adalah produk yang harus dimiliki jika anda mahu solekan kelihatan sempurna. Berfungsi sebagai pelengkap hasil solekan yang telus, tidak hanya menutup cela tetapi juga bertindak seperti magnet untuk memberikan asas solekan kekal dan tahan lama. Ia memberikan kemasan yang sempurna sambil meminimumkan penampilan liang pori, garis halus dan kedutan. Selain itu, ia bebas minyak dan mengandungi ramuan yang menyerap lebihan minyak pada kulit wajah.

Jika anda alami masalah kulit berjerawat dan bertekstur, primer daripada Sephora Collection ini akan menjadi bff anda! Ianya berformula silikon, yang akan mengisi ruangan kulit anda yang bertekstur, pori besar dan berjerawat. Ianya dapat meratakan kulit anda supaya foundation akan kelihatan rata dan flawless.Wajah anda juga akan tampil berseri dan anggun.

Primer ini amat sesuai untuk kulit kombinasi kerana kulit jenis ini selalunya mempunyai bahagian pipi berkulit kering atau normal dan T-Zon yang berminyak. Jadi, anda hanya perlu memastikan T-Zon anda kekal kering dan tidak berminyak dengan primer daripada Nudestix ini!

Primer ini berbentuk stik yang membuatkan aplikasi ke atas bahagian T-Zon anda lebih mudah. Anda hanya perlu mengoleskan pada kawasan hidung, dagu dan dahi anda untuk mengawal minyak, menyembunyikan pori besar, tona tidak sekata, tekstur kulit dan juga garis halus.

Primer Water daripada Smashbox ini telah menjadi kegilaan ramai sejak dari dulu lagi. Formulanya menjadikan permukaan muka agak melekit untuk memastikan foundation tahan lebih lama dan tak bercapuk. Aplikasi spraynya juga menyegarkan kulit dan membuatkan pengalaman mengoles makeup anda lebih senang dan mudah!

Kulit berminyak selalunya mempunyai masalah terlebih penghasilan sebum yang tidak terkawal. Jadi primer daripada Cover Fx ini akan membantu menghilangkan maasalah kulit berminyak anda dengan lapisan mattifying yang akan mengawal minyak daripada merosakkan makeup anda.

Benefit The POREfessional Face Primer mengandung vitamin E untuk melindungi kulit dari molekul radikal bebas yang desktruktif. Produk dengan tiga saiz pilihan ini bekerja cepat meminimakan pori-pori dan garis halus. Akibatnya, kulit super mulus idaman, makeup flawless dengan formulanya yang bebas alkohol, sulfat, dan paraben selamat untuk semua jenis kulit. Bukan itu saja, formula transparan (translucent) menjadikan primer ini sepadan untuk semua tone kulit. Kandungannya yang bebas minyak, makeup yang tahan lama tanpa luntur tidak dapat dielakkan!

Bagi anda yang memerlukan makeup primer dengan formula pore blurring, produk keluaran Wardah ini patut dipertimbangkan. Kualitinya sebagai base makeup untuk menyamarkan tampilan pori-pori tidak perlu diragukan lagi. Breathable formulanya tidak meninggalkan perasaan berat di kulit wajah.

Anda perlu aplikasi sunblock kerana primer ini tidak mempunyai UV protection. Tekstur creamy lembutnya terasa selamat untuk semua jenis kulit, terutama kulit sensitif dan berjerawat kerana tidak terasa perit, gatal, ataupun panas.

Jika anda mengalami kerengsangan kulit akibat masalah sensitif, anda harus mengenakan produk bebas alkohol dan pewangi. The Ordinary menggunakan formula Advanced Adaptive Silicones yang bertindak sebagai kemasan matte dan dalam pada masa yang sama, ianya memberi kesan penghidratan buat kulit agar tampak segar dan bermaya.

Produk ini sesuai digunakan sebagai pelembap bebas minyak untuk menghilangkan penampilan pori dan cela sambil melembut dan melicinkan permukaan kulit.

Produk ini menyediakan kulit untuk aplikasi foundation dengan lebih lancar dan halus. Bertekstur gel ringan dan tanpa warna dapat mencipta lapisan yang tidak kelihatan serta bertindak sebagai penghalang kepada elemen luar supaya kulit terhalang dari radikal bebas. Membantu solekan tebal agar kekal segar dan tahan lama sepanjang hari.

Bukan itu sahaja, produk ini juga mengekalkan kelembapan kulit tanpa menyebabkan kesan berminyak dengan kandungan ekstrak Vitamin E supaya wajah kekal licin, halus dan segar berpanjangan. Tiada lagi masalah kulit iritasi!

Ciptakan hasil solekan kemas dan matte dengan primer daripada jenama Rimmel London ini. Diformulasi dengan bahan ultra-ringan dan bebas minyak akan mengurangkan penampilan liang pori yang besar. Boleh digunakan dalam pelbagai cara samada anda memakainya sebagai asas solekan sebelum foundation supaya tahan sehingga 8 jam atau aplikasikan begitu sahaja untuk tampil lebih natural supaya kulit tampak lembut dan bersih.

Gunakanlah primer secara tepat agar makeup tidak terlihat seperti topeng atau terkesan cakey. Semoga anda bertemu dengan primer pilihan yang sesuai dengan keperluan.


Pori Di Wajah Semakin Banyak & Membesar, Atasinya Dengan Tip Yang Berkesan Ini!

Masalah lubang pori yang besar pada wajah dan juga bintik hitam menyebabkan kulit akan tampak tidak licin dan solekan akan kelihatan tidak rata dengan rapi.

Apabila pori semakin membesar, ia akan menghasilkan lebih banyak sebum dan terhasilnya bintik hitam. Untuk menangani masalah ini, apa kata anda lakukan Do’s dan Dont’s yang wajib anda ketahui!

Do’s
• Untuk langkah yang pertama, anda disarankan untuk menggunakan produk pencuci wajah bebas sabun, lembut serta bertindak balas sempurna dengan air. Ini adalah kerana apabila menggunakan pencuci wajah yang terlalu kuat bahan kimianya yang mengeringkan wajah, ia menyebabkan kulit sakit dan meninggalkan kesan merah serta radang.

• Lenyapkan lebihan minyak pada wajah dengan menggunakan pupur jenis lumpur.

• Untuk memastikan kulit sentiasa sihat dan kurang kedut, anda juga boleh menggunakan produk yang mengandungi kandungan anti oksida tinggi. Bukan sekadar untuk mengecilkan liang pori, tetapi ia juga menjadikan wajah lebih licin dan bersih.

Don’ts
• Jangan memakai produk yang berciri krim yang menyebabkan kulit berminyak.

• Selain itu juga, buang sifat malas anda! Jangan tidur dengan solekan masih di wajah! Bukan sahaja ia menyebabkan pori tersumbat, juga menggalakkan pertumbuhan bintik hitam dan kulit kusam.

• Jika anda menggunakan penyamar noda bagi menutup kesan cela (jerawat kemerahan), menyembunyikan pori yang besar dan ton kulit yang tidak sekata, hati-hati kerana ia mungkin akan membuatkan liang pori tersumbat dan sukar untuk anda membersihkan solekan dengan sempurna.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Penjagaan Fabrik Tudung Lembut Agar Kekal Lama. Salah Satunya Guna Pencuci Yang Tepat

Sebagai seorang wanita, pastinya anda memiliki pakaian atau hijab daripada fabrik yang lembut seperti kain berbulu, sutera, kapas dan nylon. Terdapat pelbagai jenis fabrik lembut di pasaran kerana setiap individu memiliki cita rasa yang berbeza.

Fabrik lembut ini perlu dijaga dengan rapi agar ia kekal lama dan tidak mudah rosak. Jadi, anda perlu tahu cara penjagaan yang tepat agar ia tahan lama. Nah, Hijabista kongsikan 6 tip penting yang boleh anda cuba.

Mencuci fabrik lembut dengan tangan dapat menjamin kebersihan serta menjaga kondisi fabrik tersebut. Jadi, sebaiknya anda cuci dengan tangan.

Sekiranya anda mencuci fabrik lembut seperti hijab menggunakan mesin basuh, gunakan laundry bag agar ia tidak mudah rosak. Pilih pusingan sederhana atau perlahan untuk cucian mesin.

Jangan sesekali menggunakan peluntur ketika mencuci fabrik lembut kerana ia hanya akan merosakkan fabrik tersebut.

Untuk menjaga kondisi fabrik lembut, pastikan anda menggunakan pencuci yang sesuai. Hijabista cadangkan anda gunakan pencuci TOP Lite kerana ia sesuai untuk cucian fabrik halus dan lembut. Malah, ia juga dapat memelihara kelembutan fabrik serta dapat menghilangkan kesan daki, peluh dan bau hapak dengan sepenuhnya. Mengapa TOP Lite berbeza dengan pencuci baju yang lain? Ini kerana TOP Lite dapat mencegah kepudaran pada fabrik dan dalam masa yang sama dapat mengekalkan kecerahan warna fabrik. Pencuci TOP Lite lembut pada kulit dengan pH neutral dan ia juga berfungsi sebagai anti-bakteria.

Jangan keringkan fabrik lembut menggunakan mesin pengering kerana ia akan menghilangkan bentuk fabrik tersebut. Sebaiknya, gantung dan jemur ia di bawah matahari. Lebih mengujakan apabila pencuci TOP Lite akan mengekalkan keharuman pada fabrik. Sekiranya hujan, anda tidak perlu risau kerana TOP Lite sesuai untuk pengeringan di bawah kawasan yang teduh. Jadi, baju anda tidak akan berbau.

Seeloknya, jangan bilas pakaian anda dengan pelembut kerana pelembut tidak sama fungsinya dengan pencuci baju. Pakaian anda masih kotor dan pelembut tidak dapat menghilangkan kekotoran pada pakaian anda jika anda membilas pakaian menggunakan pelembut.

Max Kleen9 Hijab Wash Mencuci kotoran yang dapat menghilangkan kesan peluh, minyak dan gincu / mekap dengan mudah. Hanya perlu RENDAM-BILAS-SIDAI. Walaupun  hijab wash, ianya tidak hanya mencuci tudung, tapi terbukti dapat membersihkan pakaian sekolah dan telekung yang sudah kekuningan. Cara Penggunaan Tuangkan 2-3 penutup botol hijab wash)  ke dalam baldi air kemudian rendam tudung atau fabrik anda beberapa jam.  Max Kleen9 Hijab Wash, ia lembut pada tangan dan tidak akan membuatkan tangan anda menjadi lebih kasar.


Ibu Ikon Terbaik Anak-anak, Wanita Ini Kongsi 16 Teladan Terbaik Arwah Ibunya

Ibu bapa merupakan contoh yang terbaik kepada anak-anak kerana ianya adalah proses pembelajaran secara langsung yang bermula dari rumah. Ibu adalah individu yang paling dekat dengan anak-anak.

Selain bapa, ibu adalah insan yang bertanggungjawab untuk mengasuh dan mendidik mereka. Ibu merupakan profesor pertama bagi anak-anak manakala rumah merupakan universiti pertama bagi anak-anak. Oleh hal yang demikian, didikan ibu amat penting bagi melatih anak-anak menjadi modal insan yang cemerlang.

Ibu berperanan menjadi contoh teladan dan menyemai sikap baik dalam membentuk anak-anak menjadi seorang insan yang berjaya. Kebiasaannya anak-anak akan mengikut sikap ibu bapa terutama ibu yang diamalkan bak kata pepatah bagaimana acuan begitulah kuihnya.

Berikut perkongsian Nurlia Mohd Nor

Saya senaraikan beberapa perkara yang semasa hidupnya Mak dah tunjuk contoh tauladan yang baik dalam bab penjagaan/ mengemas rumah:

1) Bangun pagi perkara pertama Mak buat adalah kemas tempat tidur, dan katil tu takkan ada siapa berani landing untuk bersantai- santai / berehat. Nak landing sila ke sofa/ruang tamu tengah. Sampai malam katil tu cadarnya tetap ‘tegang’. Hehehe.

2)Mak akan basuh baju di awal pagi selepas solat Subuh. Sesiapa lepas solat Subuh tidur balik dan bangun lambat silalah basuh baju sendiri. Kalau taknak basuh sendiri, mandi dulu kemudian sambunglah tidur semula. Hahaha. Dalam baldi memang takkan ada pakaian kotor.

3) Mak akan sidai pakaian sebaik sahaja siap cuci. Takde tangguh-tangguh. Kadang- kadang Abah perli,
“Matahari pun tak muncui lagi. Awei beno pun sidainya..”

4) Selepas sidai pakaian di ampaian luar Mak akan ambil penyapu luar. Mak sapu halaman dan sapu dalam longkang. Buang daun kering etc. Kemudian Mak masuk rumah semula, ambil penyapu di dalam dan sapu dalam rumah pula.

5) Mak akan breakfast. Lepas makan terus basuh pinggan, cawan. Rumah kami takkan ada pinggan mangkuk dalam sinki. Abah pun basuh pinggan dan cawan sendiri walaupun dia seorang guru besar, ketua di sekolah dan juga ketua keluarga. Abah pun tunjuk contoh tauladan yang baik. Kerja rumah mesti sama-sama buat. Bukan harap Mak semua. Settle breakfast kemudian Mak akan berehat sambil baca surat khabar.

6) Tepat pukul 10 pagi Mak akan masuk dapur untuk masak. Settle masak Mak akan siap hidang semua. Pinggan, gelas, periuk nasi semua dah ada atas meja. Dapur pula Mak akan lap, kemudian Mak akan sapu semula ruang dapur.

7) Selesai masak dalam pukul 12 tengahari Mak akan angkat pakaian di ampaian dan terus lipat. Dalam rumah kami memang takkan ada longgokan baju yang belum dilipat. Mak pantang tengok benda berlonggok.

8) Kemudian Mak akan terus mandi, pakai telekung dan menunggu waktu solat Zohor.

9) Lepas Zohor Mak akan makan dan berehat sehinggalah pukul 4 Mak dah siap mandi dan stand by untuk Asar.

10) Waktu petang aktiviti santai. Ada masa sambil bersih halaman Mak bersembang dengan jiran, ada masa Mak dok rumah menonton tv. Kalau ada kelas mengaji biasanya lepas Asar Mak akan pergi sampailah pukul 6.30 petang.

11) Nak masuk Maghrib Mak akan mandi lagi sekali. Waktu ni Mak akan make sure semua orang dah rendam pakaian dalam baldi untuk dibasuh keesokkan hari. Bagusnya Mak ni setiap kali nak menghadap Allah dia akan make sure mandi dan badan dalam keadaan bersih. Sehari Mak mandi 4 kali. Sebab tu kalau nak tahu kulit badan Mak cantik. Tiap kali mandi dia akan gosok daki di badan, sabun. Bila Mak sakit setiap kali mandikan dia saya memang suka tengok kulit Mak. Mak dah la putih, kulit pulak bersih, halus walaupun dah berumur 70++.

12) Selepas solat Maghrib ada masa Mak akan makan dulu, ada masa Mak akan tunggu Isyak.

13) Settle dinner Mak akan bersihkan semua meja makan. Sampah kalau dah penuh Mak akan buang di tong sampah luar.

Selain itu:

1) Towel, telekung, selimut, sarung bantal, cadar, Mak ada jadual berkala untuk basuh. Sebab tu kalau tengok semua telekung Mak takkan ada kotoron contoh kuning di dagu, tahi lalat etc. Sampai reput kain tu tetap bersih. Sama juga dengan towel, selimut. Dah bertahun- tahun pun masih elok.

2) Bilik air bukan tunggu kotor baru cuci. Sambil mandi pun kadang-kadang dengarlah Mak memberus.

3) Buku cerita/mainan selepas baca/main silalah simpan di tempatnya. Bukan suka hati nak selit sana sini. Kalau tak letak di tempat yang sepatutnya Mak akan ambil.

Habit ni saya dah perhati dari kecil lagi. Imagine hari-hari tengok rutin yang sama. Memang ‘meresap’ masuk dalam otak dah. Hehehe. Ia bukan soal kemas, bersih semata- mata sebenarnya, tapi ia berkaitan dengan

DISIPLIN. Mak ni tambahan masa muda orangnya lemah lembut je. Saya pun tak ingat bila mak pernah marah. Mak tak pernah pun bagi arahan/ marah kami untuk ikut rules dia. Mak bukan jenis pot pet, pung pang marah. Bukan.

Tapi…

Saya belajar dari PEMERHATIAN. Bila dah biasa dengan keadaan begitu, sebagai anak kita pun dah terikut habit Mak. Sebab tu kalau nak anak- anak buat sesuatu, kita mesti buat dulu dan tunjuk contoh tauladan yang baik.

Percayalah..

Terima kasih Mak sebab dah didik satu perkara yang baik untuk kami ikut. Bila terkenang rutin harian Mak ni rasa rindunya Ya Allah. Rindu pada susuk tubuh itu.

Al fatihah Mak…

*Dalam gambar ini adalah bilik Mak Abah di sini. Semua dah tinggal kenangan. Walaupun dah berumur, tapi sebab dah biasa kemas tetap akan kemas juga kan. Dan gambat yang lagi satu adalah ‘rumah’ baru Mak. Mudah- mudahan rumah baru Mak ini Allah gantikan yang lebih baik dari apa yang ada di sini. Aaminnn..

Nota: Habit Mak ni saya perhati dari KECIL. So bila dah berakal, dah faham pelan-pelan kami pun ikut habit Mak dan bantu Mak buat kerja rumah sama. Umur 4, 5 tahun dah boleh bantu Mak buang sampah, umur 6 tahun basuh pinggan mangkuk, sapu sampah dan sebagainya.

Tugasan ikut kesesuaian umur. Bukanlah Mak buat semua ni seorang sampai tua. Jangan salah faham. Mak dan Abah saya bawa tinggal bersama sejak 7 tahun lalu. Bila Mak tak sihat saya yang jaga Mak, mandikan dia hari-hari, sediakan makan minum, cuci najis Mak dan sebagainya sehinggalah Mak menghembuskan nafas terakhirnya di sini. Jasad Mak pun bersemadi di sini bukan di kampung.

Mak dah takde, sekarang Abah tetap tinggal bersama kami. Alhamdulillah Allah bagi peluang untuk berbakti pada orang tua walaupun saya tahu sampai bila-bila pun jasa mereka membesarkan saya takkan terbalas..


6 Perkara Yang Sering Wanita Berhijab Abai Hingga Boleh Jatuh Hukum Haram. No 2 Kini Jadi Ikutan!

Menutup aurat memang menjadi kewajipan seorang wanita yang sudah akil baligh. Namun dewasa ini kita lihat memahai tudung itu sudah seperti berfesyen. Ada yang merasa sudah cukup dengan hanya menutup rambut dengan sehelai tudung tetapi masaih melakukan beberapa perkara yang turut menjadi kesalahan. Mereka ini menutup aurat bukan sekadar memenuhi tuntutan Allah tetapi lebih kepada niat untuk berfesyen. Tanpa sedar apa yang dilakukan itu tidak menepati syariat Islam. Ini antara kesalahan wanita berhijab yang sering abaikan tentang penjagaan aurat.

Memang dikatakan bertudung tetapi menayangkan jambul atau hujung tambut. Tahukah anda hanya dengan sehelai rambut dilihat lelaki, satu dosa yang akan kita dapat. Jadi dapatkan kiranya kita membuat perkiraan jika menampakkan rambut terutama pada gambar yang dimuat turun di laman sosial facebook. Bayangkan berapa pula mata lelaki yang memandangnya.

ini dikatakan trend apabila ramai hijabi kini gemar memakai hijab singkat. Asalkan rambut tidak kelihatan tetapi cara ini menampakkan sebaagian leher, tengkuk dan juga dada. Lebih teruk jika ada memuji penampian begini cantik tetapi perlu diingat pemakaian tudung itu mestilah menutup dada.

Ada juga yang berpakaian tetapi menggayakan baju yang menampakkan tubuh badan. Penampilan seperti ini sama seperti tidak memakai tudung. Berpakaian ketat hingga menampakkan sebahagian lurah dada atau bentuk peha dan betis.

Ada juga yang mengenakan tudung tetapi mengenakan baju t-shirt pendek hingga menampakkan lengan. Hukumnya masih dikira tidak menutup aurat kerana lelaki boleh melihat lengan yang terdedah. Kalau mahu mengenakan t-shirt sebegini elokkan dipakai dengan jaket atau kardigan.

Jangan tak tahu kaki kita juga adalah aurat. Perempuan tidak wajib pakai stoking tetapi wajib menutup kaki. Seperti mana solat, perlu menutup kaki, lengan, rambut dan tubuh kerana ia adalah aurat.

Ada pula sesetengah yang memakain fesyen tudung bonggol unta dan ada mengatakan ia adalah haram. Hati-hati dengan cara pemakaian tudung sebegini kerana boleh undang hukum haram.

Kesimpulannya menjaga batasan aurat itu menjadi lebih mudah sekiranya tahu batasan hokum yang perlu dipatuhi dan mengikut segala syariat Allah SWT. Sekiranya diikuti pelbagai ganjaran dan pahala yang akan diperoleh. Jangan sampai apa dilakukan mendapat kemurkaan Allah. Jadi berhati-hati dengan apa yang dilakukan dan cuba perbaiki kesilapan.

SUMBER: ISLAM ITU INDAH